title: Montolan kaivos

text: Kaivos on täyttynyt vedellä ja sukelluksen harrastajat käyttivät sitä kielloista huolimatta harjoittelupaikkana. Vuonna 2013 siellä hukkui eteläsuomalainen harrastaja, ja myös vuonna 2008 on sattunut hukkuminen.


title: Montolan kaivos

text: Sukelluskiellon purkua alettiin harkitsemaan vuonna 2010 ja kielto purettiin vuonna 2016, koska talousveden ottaminen Montolasta rajoittui poikkeustilanteisiin.


title: Montolan kaivos

text: Montolan kaivosta on käytetty Pieksämäen alueen vedenottamona. Se otetaan edelleen käyttöön tarvittaessa kulutushuippujen aikana. Tarkoituksena on tulevaisuudessa korvata Montola vesisäiliöllä.


title: Koskenpään kirkko

text: Koskenpään kirkko on Jämsän Koskenpään kylässä sijaitseva, rakennusmestari Erkki Alleniuksen suunnittelema puinen pitkäkirkko. Kirkon rakennustyöt Hietamäellä valmistuivat pääosin vuonna 1902, erillinen puinen kellotapuli valmistui 1904 ja koko sisustus vasta 1911.


title: Koskenpään kirkko

text: Arkkitehtuurin tutkijat ovat arvioineet suunnittelija Alleniuksen luoneen vanhoista aineksista aivan ainutkertaisen kokonaisuuden. Kirkko on uusgoottilaista tyyliä, torniton pitkäkirkko, jossa on sivuille symmetrisesti sijoitetut pienet sakarat. Kirkkoon sopii 300 henkeä. Kirkon aikaansaamista oli puuhattu vuodesta 1887 alkaen. Paikaksi oli ehdolla oli kaksi eri tonttia, ja asia ratkesi vasta, kun tontti saatiin lahjoituksena. Rakentaminen oli kaikkiaankin mahdollista huomattavien lahjoitusten, monien rahankeräysten ja lainojen avulla.


title: Koskenpään kirkko

text: Alttaritaulun aiheena on "Jeesus siunaa lapsia" ja se on taiteilija Aukust Koiviston vuonna 1915 maalaama. Vuonna 1962 saatiin Kangasalan urkutehtaan valmistamat 12-äänikertaiset sähköpneumaattiset urut. Vuonna 1968 sisämaalaus toteutettiin taiteilija Yki Nummen suunnitelman mukaisesti.


title: Push Play

text: Push Play on Miriam Bryantin kappale, joka julkaistiin 14. tammikuuta 2013 toisena singlenä hänen debyyttialbumiltaan "Raised in Rain".


title: Zveno

text: Zveno (, ’lenkki’) oli pienen eliitin muodostama bulgarialainen äärioikeistolainen poliittinen järjestö, joka muodosti toukokuusta 1934 tammikuuhun 1935 vallassa olleen diktatorisen hallinnon johdon.


title: Zveno

text: Zveno perustettiin vuonna 1930 ja sen johtaja oli eversti Kimon Georgiev. Pääosa ryhmän jäsenistä oli siviilejä, jotka olivat tyytymättömiä hallituksen heikkouteen ja halusivat radikaalia muutosta poliittiseen järjestelmään. Zvenon kanssa yhteistyössä ollut eversti Damjan Veltšev teki 19. toukokuuta 1934 vallankaappauksen, jonka seurauksena Georgiev kohosi Bulgarian pääministeriksi. Hänen hallituksensa hajotti parlamentin, lakkautti puolueet, kielsi ammattiliitot ja asetti tiukan lehdistösensuurin. Tavoitteena oli kansallinen uudistuminen autoritaarisen, ei-puolueisiin perustuvan hallinnon avulla. Sitä varten luotiin uusi kansalliskokous, johon valittiin puolueisiin kuulumattomia edustajia hallituksen hyväksymiltä ehdokaslistoilta. Zvenon tavoitteissa oli joitain yhtäläisyyksiä italialaisen fasismin kanssa. Georgievin hallitus myös lakkautti VMRO-järjestön ja pyrki luomaan ystävällisemmät suhteet Jugoslaviaan sekä solmi diplomaattisuhteet Neuvostoliittoon. Lisäksi hallitus toteutti joitain sosiaalisia uudistuksia.


title: Zveno

text: Zvenon valta päättyi kun kuningas Boris III syrjäytti lojaalien upseerien tuella Georgievin hallituksen 22. tammikuuta 1935. Boris nujersi pian myös muut vallasta kilpailleet ryhmät ja loi vuoden 1935 loppuun mennessä eräänlaisen sotilasjohdon tukeen perustuneen kuninkaallisen diktatuurin. Zvenoa ei kuitenkaan lakkautettu. Toisen maailmansodan aikana järjestö liittyi yhteistyötä Saksan kanssa vastustaneeseen isänmaalliseen rintamaan, joka kohosi valtaan sodan jälkeen ja Georgiev toimi uudelleen pääministerinä 1944–1946. Kommunistien otettua vallan Zvenon toiminta itsenäisenä organisaationa lopetettiin 1949.


title: Westinghouse

text: Westinghouse Electric Corporation, jonka perusti George Westinghouse 1886, on kantayritys useille nykyään toimiville, eri omistajilla kuuluville, mutta Westinghouse nimeä kantaville yrityksille. Westinghouse Electric Company nimellä tammikuun 8. 1886 aloittanut yritys oli sähkötekniikan, erityisesti vaihtovirtatekniikan edelläkävijä. Ennen sähköyritystään Westinghouse oli perustanut Westinghouse Air Brake Companyn. Vuonna 1995 Westinghouse Electric Corporation osti CBS:n ja alkoi toimia nimellä CBS Corporation.


title: Westinghouse

text: CBS myi jäljellä olevat teollisuustoimintonsa Siemensille ja ydinvoimaosaamisensa British Nuclear Fuelsille, jolta ne osti 2006 Toshiba. Toshiba omistaa nykyisen Westinghouse Electric Companyn.


title: Westinghouse

text: Viacom osti 1999 CBS:n mikä merkitsi alkuperäisen Westinghouse Corporationionin loppua.


title: Westinghouse

text: Pittsburghissa Pennsylvanian osavaltiossa aloittanut Westinghouse Electric alkuajan toiminta keskittyi Yhdysvaltojen sähköistämiseen. Yrityksen suurimmassa tehdasyksikössä East Pittsburghissa tehtiin turbiineja ja käämityksiä sähkökoneisiin. George Westinghousen lisäksi yrityksen tunnettuja insinöörejä olivat William Stanley, Nikola Tesla, Vladimir Zworykin, Oliver B. Shallenberger, Benjamin Garver Lamme ja hänen sisarensa Bertha Lamme. Westinghousen historian tunnetuimpia asioita on ollut sen kilpailu sähköjärjestelmistä Thomas Alva Edisonin yrityksen General Electricin kanssa. Westinghousen edustama vaihtovirtajärjestelmä voitti tässä sodassa General Electricin tasavirtajärjestelmän.


title: Westinghouse

text: Nykypäivänä toimiva "Westinghouse Electric Company LLC" on Toshiban hallitsema Yhdysvalloissa toimiva ydinvoimaloiden toimittamiseen keskittynyt yritys.


title: Last Soul on Earth

text: Last Soul on Earth on Miriam Bryantin debyyttialbumin "Raised in Rain" kolmas single, joka julkaistiin 8. heinäkuuta 2013.


title: Guido Morselli

text: Guido Morselli (1912–1973) oli italialainen kirjailija, jonka koko kymmenteoksinen tuotanto julkaistiin postuumisti. Hänen ennenaikaista kuolemaansa uskotaan jouduttaneen sen, että kustantajat hylkäsivät toistuvasti hänen teoksensa.


title: Guido Morselli

text: Hän käsitteli romaaneissaan myötäeläen historiallisia tapahtumia ja ennakoi poliittisia ja yhteiskunnallisia kehityssuuntia. Teoksista on suomennettu "Kadotus".


title: Operaatio Nordlicht (1942)

text: Operaatio Nordlicht (suom. "revontulet") oli toisessa maailmansodassa Adolf Hitlerin ja Saksan sodanjohdon suunnitelma Leningradin valtaamiseksi yli vuoden piirityksen jälkeen.


title: Operaatio Nordlicht (1942)

text: Sevastopolin kukistuttua heinäkuussa 1942 Saksan 11. armeija vapautui muihin tehtäviin ja sai tehtäväkseen vallata kaupungin Saksan pohjoisen armeijaryhmän tukemana.


title: Operaatio Nordlicht (1942)

text: Samanaikaisesti saksalaiset valmistautuivat Stalingradin taisteluun Kaukasuksella. Hyökkäyksen tarkoituksena oli aiheuttaa sekavuutta puna-armeijalle kahdella hyökkäyksellä pohjoisessa ja etelässä. Suunnitelma oli tarkoitus käynnistää 23. elokuuta 1942 valtavalla tykistö- ja lentopommituksilla kaupunkiin, mutta puna-armeijan aloitettua Vahriselän offensiivi 19. elokuuta 1942, Saksan 11. armeija määrättiin puolustukseen. Saksalaiset onnistuivat torjumaan puna-armeijan hyökkäyksen 10. lokakuuta 1942 mennessä, mutta hyökkäyksen seurauksena suunnitelma Leningradin valtaamiseksi peruttiin. Saksalaiset eivät tämän jälkeen enää kyenneet aloittamaan hyökkäystä kaupunkiin.


title: Lyijynokka

text: Lyijynokka ("Pyrenestes ostrinus") eli aiemmalta nimeltään loistomurskaajapeippo on loistopeippojen heimoon kuuluva varpuslintu.


title: Lyijynokka

text: Lyijynokkaa tavataan Norsunluurannikolta Itä-Afrikan länsiosiin ja Eteläisen Afrikan pohjoisosiin ulottuvalla alueella. Sitä on kuvattu paikallisesti yleiseksi. Lajin kannankehitys on vakaa, ja se on luokiteltu elinvoimaiseksi.


title: Raised in Rain (kappale)

text: Raised in Rain on Miriam Bryantin debyyttialbumin neljäs single.


title: Hoki Klupi Hyvinkää

text: Hoki Klupi Hyvinkää eli H.K.H. on hyvinkääläinen jääkiekkoseura. Se perustettiin vuonna 2010


title: Hoki Klupi Hyvinkää

text: H.K.H. pelasi ensimmäisen kautensa (2010-2011) III-divisioonassa, jonka jälkeen se on pelannut II-divisioonassa.


title: Punalyijynokka

text: Punalyijynokka ("Pyrenestes sanguineus") on loistopeippojen heimoon kuuluva varpuslintu. Sitä pidetään joskus samana lajina lyijynokan ja pikkulyijynokan kanssa.


title: Punalyijynokka

text: Punalyijynokkaa tavataan Länsi-Afrikassa. Sen kannankehitys on vakaa, ja se on luokiteltu elinvoimaiseksi.


title: Pikkulyijynokka

text: Pikkulyijynokka ("Pyrenestes minor") on loistopeippojen heimoon kuuluva varpuslintu. Sitä pidetään joskus samana lajina lyijynokan ja punalyijynokanin kanssa.


title: Pikkulyijynokka

text: Pikkulyijynokkaa tavataan Malawissa, Mosambikissa, Tansaniassa ja Zimbabwessa. Sen kannankehitys on vakaa, ja se on luokiteltu elinvoimaiseksi.


title: Lyijynokat

text: Lyijynokat ("Pyrenestes") on loistopeippojen heimoon kuuluva suku. Birdlife Suomen luokittelussa sukuun kuuluu 3 lajia.


title: George Westinghouse

text: George Westinghouse, Jr (6. lokakuuta 1846 – 12. maaliskuuta 1914) oli yhdysvaltalainen insinööri ja yrittäjä, joka keksi junissa käytetyn paineilmajarrun ja oli sähköteollisuuden edelläkävijä.Westinghouse oli Thomas Alva Edisonin pääkilpailija Yhdysvaltojen sähköistämisessä. Westinghouse Electric Corporationin vaihtovirtajärjestelmä voitti Edisonin ja General Electricin edustaman tasavirtajärjestelmän.


title: George Westinghouse

text: Vuonna 1911 George Westinghouselle myönnettiin IEEE:n Edison-mitali.


title: Manikit

text: Manikit ("Lonchura") on loistopeippojen heimoon kuuluva suku.


title: Manikit

text: BirdLife Suomen mukaan sukuun kuuluu 28 lajia:


title: Manikit

text: Myös seuraavia pidetään toisinaan eri lajeina, toisinaan kuitenkin muiden manikkilajien alalajeina:


title: Pyhän Marian kirkko (Kirkby Lonsdale)

text: Pyhän Marian kirkko () on kyläkirkko Kirkby Lonsdalessa Englannissa. Se kuuluu Englannin kirkon Carlislen hiippakunnan Kendalin rovastikuntaan.


title: Pyhän Marian kirkko (Kirkby Lonsdale)

text: Vanhimmat osat ovat 1200-luvulta. Lukupulpetti on vuodelta 1619. Uusromaaniseen tyyliin rakennettu eteläkuisti on 1800-luvulta.


title: Pyhän Marian kirkko (Kirkby Lonsdale)

text: Kirkon pohjoispuolella on suojeltu puistomaja, joka on rakennettu 1700- ja 1800-lukujen vaihteessa. Maja oli aiemmin pappilan puistossa ja sillä oli alun perin pyramidin muotoinen katto.


title: Aleksandăr Malinov

text: Aleksandăr Malinov (3. toukokuuta 1867 Pandăkli, Bessarabia – 20. maaliskuuta 1938 Sofia) oli bulgarialainen poliitikko, joka toimi Bulgarian pääministerinä vuosina 1908–1911, 1918 ja 1931.


title: Aleksandăr Malinov

text: Bessarabialainen Malinov opiskeli oikeustiedettä Kiovassa ja toimittuaan lakimiehenä Bulgariassa hän sai vuonna 1889 maan kansalaisuuden. Hän kuului Karavelovin demokraattisen puolueeseen ja oli vuodesta 1901 kansalliskokouksen jäsen. Malinov toimi ensimmäisnen karran Bulgarian pääministerinä tammikuusta 1908 maaliskuuhun 1911; lokakuusta 1910 hän oli myös ulkoministerinä. Hänen ensimmäiselle pääministerikaudelleen osui Balkanin kriisi, jonka yhteydessä Bulgaria julistautui lopullisesti itsenäiseksi sekä kuningaskunnaksi. Malinov kannatti Bulgarian liittoutumista Venäjän ja ententevaltioiden kanssa ja varoitti maan ajautumisesta riippuvaiseksi keskusvalloista, mikä tuli ilmeiseksi varsinkin Balkanin sotien jälkeen. Vastoin hänen neuvojaan puhjettua pääministeri Vasil Radoslavov ja tsaari Ferdinand I päättivät syyskuussa 1915 viedä Bulgarian mukaan ensimmäiseen maailmansotaan keskusvaltojen puolelle.


title: Aleksandăr Malinov

text: Bulgarian ajauduttua lähelle romahdusta tsaari erotti Radoslavovin kesäkuussa 1918 ja nimitti Malinovin uudeksi pääministeriksi. Hän tunnusteli mahdollisuuksia rauhan solmimiseen ympärysvaltojen kanssa ja yritti siten samalla painostaa Saksan antamaan taloudellista ja sotilaallista apua Bulgarialle, mutta nämä yritykset osoittautuivat turhiksi. Kun Bulgarian rintama Makedoniassa romahti syyskuussa 1918, Malinov pyysi ympärysvalloilta aselepoa, vaikka tsaari Ferdinand olisi halunnut jatkaa taistelua. Ympärysvallat suostuivat aselepoon sillä ehdolla, että Bulgaria antautui ehdoitta. Malinov jatkoi pääministerinä vielä sen jälkeen, kun Ferdinand oli lokakuussa luopunut kruunusta. Hän erosi marraskuun lopussa protestina Romanian suorittamalle kiistanalaisen Dobrudzhan alueen miehitykselle, josta ei oltu sovittu aselevon yhteydessä. Malinov oli vielä kolmannen kerran pääministerinä kesäkuusta lokakuuhun 1931.


title: Adolf Broberg

text: Johan Adolf Ulrik Jakob Broberg (26. syyskuuta 1770 – 4. helmikuuta 1849 Lapinjärvi) oli suomalainen eversti ja maaherra.


title: Adolf Broberg

text: Hän toimi Kymenkartanon läänin maaherrana vuosina 1827–1828 ja Turun ja Porin läänin maaherrana 1828–1831.


title: Paul van Buitenen

text: Paul van Buitenen (s. 28. toukokuuta 1957 Breda) on hollantilainen Euroopan unionin virkamies ja europarlamentaarikko vuosina 2004–2009.


title: Paul van Buitenen

text: Van Buitenen arvosteli EU:n toiminnassa havaitsemiaan väärinkäytöksiä. Hänen paljastamansa asiat johtivat EU:n Santerin komission eroon 1990-luvun lopulla. Buitenen valittiin europarlamenttiin perustamansa Europa Transparant -puolueen listoilta vuonna 2004. Vuonna 2006 hän moitti Clearstream-pankkitoimintaa ja EU:n toimintaa ja julkaisi vuonna 2008 verkkosivuillaan luottamuksellista, EU:n sisäisen raportin tietoa EU:n varojen väärinkäytöstä. Vuonna 2008 van Buitenen ilmoitti Europa Transparant -puolueensa lopettamisesta ja ilmoitti liittyvänsä Kristilliseen liittoon (ChristenUnie), joka on hollantilanen kristillis-demokraattinen puolue.


title: Paul van Buitenen

text: Reader's Digest -lehti ja Australian Broadcasting Commission ovat valinneet Buitenenin Vuoden eurooppalaiseksi.


title: Ohion urheilu

text: Ohiossa harjoitetaan Yhdysvaltojen muiden osavaltioiden tapaan monia eri urheilulajeja.


title: Ohion urheilu

text: Yhdysvaltojen ensimmäinen baseballin ammattilaisjoukkue oli Red Stockings Ohion Cincinnatista. Myös amerikkalaisen jalkapallon pääsarjojen juuret ovat Ohiossa: Cantonissa perustettiin 1920 NFL-liigan edeltäjä The American Professional Football Association ja samana vuonna Daytonissa käytiin ottelu, jota pidetään kaikkien aikojen ensimmäisenä NFL-pelinä. Koska Ohiolla on ollut merkittävä asema NFL-liigan kehityksessä, Cantoniin avattiin vuonna 1983 sarjan kunniagalleria Pro Football Hall of Fame.


title: Ohion urheilu

text: Monet ohiolaiset urheilujoukkueet ovat menestyneet Pohjois-Amerikan pääsarjoissa:


title: Ohion urheilu

text: Ohiossa on kahdeksan yliopistojalkapallojoukkuetta NCAA:n I-A-divisioonassa. Ohion osavaltionyliopiston joukkue Ohio State Buckeyes football pelaa kotiottelunsa Ohio Stadiumilla, joka tunnetaan myös nimellä Horseshoe. Sinne mahtuu yli 102 000 katsojaa, joten se on Yhdysvaltojen neljänneksi suurin jalkapallokatsomo.


title: Ohion urheilu

text: Monet tunnetut amerikkalaisen jalkapallon valmentajat, kuten Paul Brown, Woody Hayes ja Bo Schembechler, ovat aloittaneet uransa ohiolaisessa Miamin yliopistossa.


title: Ohion urheilu

text: Yksilölajien urheilijoista tunnetuimpia ohiolaisia ovat Jack Nicklaus, joka on maailman menestyneimpiä golfaajia, ja nelinkertainen yleisurheilun olympiavoittaja Jesse Owens. Muita menestyneitä ohiolaisia yksilölajien edustajia ovat olleet Dave Albritton ja Butch Reynolds.


title: Ohion urheilu

text: Hevosurheilu on merkittävä osa Ohion urheiluelämää ja taloutta, ja se työllistää noin 16 000 henkeä joko suoraan tai välillisesti. Englannintäysiveristen ja quarterhevosten laukkakilpailuita sekä peitsaus- ja ravikilpailuita järjestetään osavaltion kahdeksalla hevosradalla ympäri vuoden. Laukkaradoista vanhin on vuonna 1923 valmistunut Beulah Park Grove Cityssä. Muita kilparatoja ovat Lebanon Raceway Lebanonissa, Raceway Park Toledossa, River Downs Cincinnatissa, Scioto Downs Columbusissa ja Thistledown North Randallissa. Ohio State Racing Commission valvoo ja säätelee laukka- ja kilpa-ajourheilutoimintaa Ohion alueella ja on sitoutunut suojelemaan, säilyttämään ja edistämään hevosurheilua ja sen lähialoja.


title: Ohion urheilu

text: Ohio on ollut Yhdysvaltain suurin amerikanravurien kasvattaja, mutta putosi seitsemänneksi vuonna 2011. Kun rahapeliautomaattikasinot sallittiin hevosratojen yhteydessä, hevoskasvatus elpyi ja laajeni kaksinkertaiseksi. Amerikanravureiden kasvatuksella on merkittävä vaikutus Ohion maanviljelyyn. Delawaren kaupungissa järjestetään vuosittain Yhdysvaltain tärkein kolmivuotiaiden orien ja ruunien peitsauskilpailu Little Brown Jug.


title: Marta Andreasen

text:
Marta Andreasen (s. 26. marraskuuta 1954) on argentiinalaissyntyinen espanjalainen virkamies ja poliitikko, joka työskenteli EU:n Euroopan komissiossa ja tuli tunnetuksi mielipiteistään että komission tilitysjärjestelmä jätti mahdollisuuden petoksille.
Andreasen raportoi tilihämäryyksistä komissaari Michaele Schreyerille ja komission johtajalle Romano Prodille. Jäätyään näiltä ilman vastausta hän vei asian Euroopan parlamentin budjettikomitealle.


title: Marta Andreasen

text: Andreasen kieltäytyi allekirjoittamasta Euroopan komission vuoden 2001 tilejä. Media alkoi kiinnostua asiasta, ja 2002 elokuussa Andreasen julkisti asian.


title: Marta Andreasen

text: Andreasen erotettiin työstään komissiossa toukokuussa 2002. Syynä "henkilöstön sääntöartiklojen 12 ja 21 rikkominen eli ei osoittanut tarpeeksi lojaalisuutta ja kunnioitusta". Hänen on sanottu joutuneen pois työstä ja erotetuksi koska hän kieltäytyi allekirjoittamasta tilejä joiden uskoi olevan epäluotettavia.


title: Marta Andreasen

text: Andreasen valittiin vuonna 2009 Isosta-Britanniasta Euroopan parlamenttiin EU-kriittisen UKIP-puolueen edustajana. Hän loikkasi vuonna 2013 konservatiiveihin ja jäi parlamentista pois vuoden 2014 vaaleissa.


title: Öjan kirkko (Gotlanti)

text: Öjan kirkko () on keskiaikainen luterilainen kirkko Öjassa, Ruotsin Gotlannin saarella. Kirkkorakennus on pääosin 1200-luvulta ja sen runsaat kalkkimaalaukset 1400-luvulta.


title: Öjan kirkko (Gotlanti)

text: Kirkossa on taidokkaasti veistetty puinen krusifiksi 1300-luvulta. Sen tekijän arvellaan saaneen koulutuksensa Ranskassa. Siellä on myös suuri madonna-veistos, nykyisin kirkossa on kopio alkuperäisestä, joka on viety Visbyn maakuntamuseoon.


title: Öjan kirkko (Gotlanti)

text: Kirkko sijaitsee vanhassa kulttuurimaisemassa jota on viljelty pronssi- ja rautakaudelta asti. Muiden Etelä-Gotlannin kirkkojen tapaan se on rakennettu hiekkakivestä. Kirkon eteläpuolen kivijalka näyttää siltä, että rakentamiseen on käytetty aikaisemman kirkon kiviä.


title: Vaksalan kirkko

text: Vaksalan kirkko () on keskiaikainen luterilainen kirkko Uppsalassa Ruotsissa. Kirkkorakennus on 1100-luvulta ja sen vanhimmat kalkkimaalaukset 1300-luvun alkupuoliskolta.


title: Vaksalan kirkko

text: Kirkossa on maalauksia 1400-luvun lopulta jotka on yhdistetty Albertus Pictorin työhuoneeseen..


title: Vaksalan kirkko

text: Kirkon näyttävin taideteos on Ruotsin suurimpiin kuuluva alttarikaappi. Se on valmistettu Antwerpenissä 1500-luvulla. Keskuskuvana on Jeesuksen kärsimys ja ristinkuolema. Kaapin siipiin on kuvattu pyhimyksiä ja marttyyreita, kuten Pyhä Andreas, jolle kirkko on pyhitetty ja Pyhä Birgitta. Alaosassa on kuvattu vertaus tyhmistä neitsyistä.


title: Isonkyrön kirkko

text: Isonkyrön kirkko on Isonkyrön seurakunnan pääkirkko. Se on valmistunut 1877. Kirkon alttaritaulu on vuodelta 1878. Ida Silverbergin kopio Rubensin maalauksesta Kristus ristillä.


title: Isonkyrön kirkko

text: Kirkko on peruskorjattu ja sisältä maalattu 1956 sekä uudelleen sisältä maalattu 1984. Kirkon kellot ovat olleet alun perin vanhassa kirkossa.


title: Isonkyrön kirkko

text: Pitäjäkokous päätti uuden kirkon rakentamisesta 1843, kun maaherran määräämässä katselmuksessa oli todettu, ettei vanhan kirkon korjaaminen ja laajentaminen onnistu. Vuonna 1864 kirkonkokous päätti rakentaa kirkon Georg Theodor Chiewitzin suunnitelmien mukaan. Tämän jälkeen rakentaminen viivästyi vielä yli kymmenellä vuodella muun muassa piirustusten uusimisen, Ylistaron omaksi seurakunnaksi eroamisen ja katovuosien vuoksi.


title: Isonkyrön kirkko

text: Kirkon vieressä sijaitseva punatiilinen siunauskappeli on vuodelta 1878. Sen on todennäköisesti suunnitellut pääkirkon rakennustöitä johtanut rakennusmestari August Lassallin.


title: Isonkyrön kirkko

text: Kirkon läheisyydessä sijaitseva hautausmaa on vihitty käyttöön 1896. Hautausmaan pinta-ala on noin 2 hehtaaria ja hautoja siellä on noin 2000. Erillisen sankarihauta-alueen suunnitteli arkkitehti Matti Visanti vuonna 1918. Visanti on suunnitellut myös hautamuistomerkin Kyrön karhu sekä hautojen laatat ja ristit. Sankarihauta-alueelle on haudattu yhteensä yli 200 vapaus-, talvi- ja jatkosodan sankarivainajaa.


title: Gabriel Anton Cronstedt

text: Gabriel Anton Cronstedt (8. joulukuuta 1798 Tukholma – 24. huhtikuuta 1893 Helsinki) oli suomalainen kenraalimajuri, valtiopäivämies ja kuvernööri.


title: Gabriel Anton Cronstedt

text: Cronstedt valmistui Pietarin Keisarillisesta paašikoulusta vuonna 1820. Hänet ylennettiin vänrikiksi ja määrättiin palvelukseen Henkikaartin Preobraženskin rykmenttiin. Kaksi vuotta myöhemmin Cronstedt siirrettiin aliluutnanttina Helsinkiin Suomen kenraalikuvernöörinä toimineen Fabian Steinheilin nuoremmaksi adjutantiksi. Vuonna 1827 hänet korotettiin kenraalikuvernööri Arseni Zakrevskin vanhemmaksi adjutantiksi ja ylennettiin vuotta myöhemmin kapteeniksi.


title: Gabriel Anton Cronstedt

text: Vuonna 1832 Cronstedt siirrettiin everstinä Pietarin jalkaväkirykmenttiin ja vuotta myöhemmin takaisin Helsinkiin Suomen kaartiin eli Henkikaartin 3. Suomen Tarkk'ampujapataljoonaan. Vuosina 1837–1840 hän toimi Mikkelin läänin virkaatekevänä kuvernöörinä ja 1840–1856 Turun ja Porin läänin maaherrana, joista kaksi ensimmäistä vuotta virkaatekevänä. Kenraalimajuriksi Cronstedt ylennettiin 1841 ja salaneuvoksen arvonimi hänelle myönnettiin 1856. Valtiopäiville Cronstedt osallistui 1863 ja 1867.


title: Gabriel Anton Cronstedt

text: Gabriel Anton Cronstedtin isä oli vara-amiraali Carl Olof Cronstedt. Hän avioitui vuonna 1833 vapaherratar Beata Sofia Johanna Hjärnen kanssa, joka kuoli 1850. Cronstedtin toinen puoliso oli Johanna Elisabet Nassokin vuodesta 1852 lähtien. Ensimmäisen puolisonsa kanssa hän sai kolme lasta, joista vanhin oli Krimin sodassa vuonna 1855 Sevastopolissa kaatunut vänrikki Karl Gustaf Anton Alfred Cronstedt. Cronstedtin toiseksi nuorin lapsi Elisabeth kuoli 93-vuotiaana 1948.


title: Ivalon kirkko

text: Ivalon kirkko on Inarin seurakunnan pääkirkko. Vuonna 1966 valmistuneen kirkon ovat suunnitelleet Rakennushallituksen virkatyönä yliarkkitehti Kauko Kokko ja arkkitehti Laura Järvi-Larkas. Kirkon pohjakerroksena on muita seurakuntatiloja. Itse kirkkosali on toisessa kerroksessa. Kirkko on pohjaltaan suorakaiteen muotoinen pitkäkirkko, jonka erikorkuisia seiniä kattaa taitettu viistokatto. Akustiikan parantamiseksi sivuseinät ovat taitteiset ja alttaria kohden laskeutuva sisäkatto on aaltoileva.


title: Ivalon kirkko

text: Sekä kirkko- että muita tiloja peruskorjattiin 1999. Kirkon ehtoollisvälineet ja vaskoolia muistuttava kastemalja ovat Tapio Wirkkalan muotoilemia.


title: Ivalon kirkko

text: Kirkon urut on rakentanut Urkurakentamo Tuomi vuonna 1972 ja ne ovat 20-äänikertaiset. Kirkossa ei ole alttaritalua vaan sen tilalla on lasinen risti vuodelta 1966.


title: Sydämen syke

text: Sydämen syke tarkoittaa sydämen lyöntien nopeutta eli sydämenlyöntien määrään aikayksikössä. Syke ilmaistaan yleensä iskua minuutissa ja siitä voidaan käyttää englanninkielistä lyhennettä bpm (beats per minute). Syke vaihtelee kehon fyysisten tarpeiden mukaan, kuten hapenoton ja hiilidioksidin poistumisen. Aktiiviteetit jotka aiheuttavat sykkeen muutoksia ovat liikunta, uni, sairaudet ja lääkeaineet.


title: Sydämen syke

text: Poikkeuksellisen alhainen, korkea tai epäsäännöllinen syke voi viitata sairauteen.


title: Sydämen syke

text: Sykettä voi helposti mitata asettamalla sormenpään jonkin ison verisuonen päälle, jolloin pulssi tuntuu sormen päässä. Lääketieteessä ja urheilussa käytettävät sykemittarit mittaavat sykettä sydänsähkökäyrästä (EKG). EKG:llä voidaan mitata myös sykevälivaihtelua.


title: Sydämen syke

text: Leposykkeellä (HR) tarkoitetaan sydämen sykettä täydellisen levon aikana, mutta kuitenkin hereillä oltaessa. Tyypillinen leposyke aikuisella on 60–80 bpm, mutta 50 ja 60 välillä olevaa leposykettä pidetään vielä täysin normaalina. Parhailla kestävyysurheilijoilla leposyke voi olla jopa alle 30 bpm.


title: Sydämen syke

text: Maksimisykkeellä (HR) tarkoitetaan suurinta sydämen sykettä, jonka henkilö voi saavuttaa urheilusuorituksen aikana ilman vakavia ongelmia. Maksimisykkeessä on yksilöllistä vaihtelua ja se laskee iän myötä. Tarkin tapa mitata maksimisyke on juoksumatolla tai kuntopyörällä tehtävä testi, jossa mitataan sydänsähkökäyrää harjoituksen aikana, ja harjoituksen intensiteettiä kasvatetaan jaksoissa.


title: Sydämen syke

text: Ilman testiä maksimisykettä arvioidaan yleisimmin Haskell & Foxin kaavalla


title: Sydämen syke

text: Muita tilastollisiin menetelmiin perustuvia kaavoja on Tanaka, Monahan, & Seals (2001)


title: Sydämen syke

text: ja naisille Martha Gulatin kaava


title: Sydämen syke

text: Sykereservi (HRR) on henkilön maksimisykkeen ja leposykkeen välinen erotus. Jotkut harjoituksen intensiteettiä mittaavat menetelmät perustuvat prosenttiosuuteen sykereservistä, kuten Karvosen kaava.


title: Vaahteraliigan kausi 1986

text: Vaahteraliigan kausi 1986 oli Vaahteraliigan seitsemäs kausi. Liigan runkosarjassa kymmenen joukkueutta pelasi yksinkertaisen sarjan, jonka neljä parasta etenivät pudotuspeleihin. Mestaruuden voitti Helsinki Roosters, jolle mestaruus oli seurahistorian kolmas.


title: Vaahteraliigan kausi 1986

text: Viime kauden kaksi viimeistä joukkuetta Turku Trojans ja Oulu Northern Lights ehtivät jo pudota I-divisioonaan, mutta liigaa päätettiin laajentaa keväällä 1986 ja joukkueet täten jäivät Vaahteraliigaan. I-divisioonasta sarjaan nousivat Jyväskylä Rangers ja Kerava Bulldogs.


title: Rauma Admirals

text: Rauma Admirals oli raumalainen amerikkalaisen jalkapallon erikoisseura. Admirals oli toiminnassa vuosina 1985–1992, jonka aikana seura pelasi yhden vuoden Vaahteraliigassa.


title: Rauma Admirals

text: Admiralsin pelasi ensimmäisen kautensa I-divisioonassa vuonna 1985. Admirals sijoittui sarjassa kuudenneksi, mutta koska seuraavana vuonna Suomeen perustettiin II-divisioona, putosi Admirals sarjatasoa alemmas. Tappiottoman kauden 1987 jälkeen Admirals nousi takaisin I-divisioonaan.


title: Rauma Admirals

text: Admiralsin valmentaja Jimmy Lawson asetti noussellee seuralle tavoitteeksi nousta kolmessa vuodessa Vaahteraliigaan. Vuonna 1988 Admirals oli sarjansa viimeisiä, mutta seuraavana vuonna sijoitus oli jo neljäs. Kaudella 1990 Admirals voitti kaikki ottelut ja eteni Spagettimaljaan, jonka Porvoon Butchers voitti. Tappio finaalissa antoi kuitenkin karsintaottelupaikan, jossa Admirals lunasti liigapaikan seuraavaksi kaudeksi.


title: Rauma Admirals

text: Talvikaudella pelattiin amerikkalaisen jalkapallon hallisarja, jonka Admirals voitti keväällä 1991. Vaahteraliigassa kausi tuotti vain yhden voiton ja kahdeksan tappiota, mikä tiesi putoamista takaisin I-divisioonaan. Kausi 1992 jäikin seuran viimeiseksi Admiralsin sijoittuessa kuudenneksi. Admirals päätettiin lakkauttaa kauden jälkeen vanhojen taustahenkilöiden lopettaessa.


title: Pietarin urheilu- ja konserttikeskus

text: Pietarin urheilu- ja konserttikeskus eli SKK Peterburgski (, "Peterburgski Sportivno-Kontsertnyi Kompleks") on Pietarissa sijaitseva monitoimihalli, joka valmistui vuonna 1980. Hallin yleisökapasiteetti on noin 20 000 henkeä ja se on yksi Pietarin suurimmista rakennuksista.


title: Pietarin urheilu- ja konserttikeskus

text: Pietarin urheilu- ja konserttikeskuksessä järjestetään erilaisia messuja, näyttelyitä, konsertteja ja urheilutapahtumia. Tunnetuista maailmantähdistä siellä ovat viime vuosina esiintyneet muun muassa Madonna ja Lady Gaga vuonna 2012 sekä Justin Bieber ja Green Day 2013. Säännöllisesti järjestettäviä urheilutapahtumia ovat muun muassa tenniksen ATP-turnaus St. Petersburg Open sekä jalkapallon Valentin Granatkin -turnaus.


title: Pietarin urheilu- ja konserttikeskus

text: Vuonna 1994 halli toimi Hyvän tahdon kisojen palloilulajien pelipaikkana. Myös jalkapallojoukkue Zenit on pelannut otteluitaan urheilu- ja konserttikeskuksen täysimittaisella tekonurmella. Lisäksi areenalla on järjestetty useiden eri lajien arvokilpailuja.


title: Clearstream-skandaali

text: Clearstream-skandaali on pankkialan yritys Clearstreamin toimintaan liittynyt kohu. Kansainvälisen arvopaperikaupan selvityskeskus Clearstream on osa Deutsche Börseä. Clearstream muodostettiin Cedel Internationalista ja Deutsche Börse Clearingista tammikuussa 2000.


title: Clearstream-skandaali

text: Clearstream-skandaali sai alkunsa vuonna 2001.


title: Clearstream-skandaali

text: André Lussi erotettiin 15. toukokuunta 2001 Clearstreamin johtajan paikalta, ja 31. joulukuuta 2001 hän erosi yhtiöstä. Häntä vastaan avattiin tutkinta helmikuussa 2004 syytteinä muun muassa rahanpesu ja petos. Vuosien tutkimusten jälkeen kaikki syytteet Lussia vastaan todettiin aiheettomiksi ja oikeusjutut hylättiin.


title: Clearstream-skandaali

text: Toimittaja Denis Robert ja Cedelin aiempi johtaja Ernest Backes julkaisivat vuonna 2001 kirjan "Revelations", jossa he väittivät Clearstreamillä olleen pääosa mustanpörssin taloudessa. Business Week-lehden mukaan he väittivät sen esimerkiksi olleen mukana rahanpesussa satojen pankkien kanssa ja sillä "olevan satoja luottamuksellisia tilejä pankeille, mikä mahdollistaa salaisen rahansiirron".


title: Clearstream-skandaali

text: Denis Robert syytti useissa haastatteluissa ranskalaista Le Monde -lehteä kirjansa syrjimisestä ja vihjaisi, että syy sensurointiin oli Le Monden ja Deutsche Börsen (joka nyt omistaa Clearstreamin kokonaan) taloudelliset kytkökset.


title: Clearstream-skandaali

text: Denis Robert todettiin syylliseksi herjaukseen ja tuomittiin Clearstreamin kuvaamisesta valtavana rahanpesuna, isojen pankkien, Shell-yhtiöiden ja järjestäytyneen rikollisuuden käyttämänä. (Paris Court of Appeal, 16, October 2008, 18 December 2008, Tribunal correctionnel de Bordeaux, June 2008). Cour de Cassationin vapautti j'met kaikista syytteistä helmikuussa 2011.


title: Clearstream-skandaali

text: 20 Minutes -ohjelma kertoi huhtikuussa 2006, että MEP Paul van Buitenen oli toukokuussa 2005 kauhistellut EU-komissaari Frits Bolkesteinin suhteita kahteen yhtiöön joilla on Clearstream-tilejä, Menatepiin ja brittiläis-hollantilaiseen öljy-yhtiöön Shelliin. Van Buitenen vaati selvitystä Euroopan komissiolta ja parlamentaarisen tutkinnan aloittamista. Euroopan komission puheenjohtaja José Manuel Barroso vastasi, "etteivät nämä tiedot tuo mitään uusia kysymyksiä".


title: Clearstream-skandaali

text: Clearstream-skandaali tuhosi Ranskan pääministeri Villepinin mahdollisuudet vuoden 2007 presidentinvaaleihin. Kesällä 2004 nimetön kirje syytti Sarkozyta kahden miljardin euron lahjusrahojen säilyttämisestä luxemburgilaisessa Clearstream-pankissa. Syytökset osoittautuivat pian vääriksi, mutta huhtikuussa Le Monde julkisti tiedustelupalvelun eläkkeelle jääneen kenraali Philippe Rondotin todistuksen, jonka mukaan De Villepin oli presidentti Chiracin määräyksestä käskenyt kaivaa esiin Sarkozyn mainetta leimaavia asioita.


Keep on Dancing (country style swing) Vol 1 on yhdysvaltalaisen Nashville Rhythm Section -yhtyeen studioalbumi vuodelta 1981.


title: Keep on Dancing (country style swing) Vol 1

text:
Oman tuotannon lisäksi albumilla on versioita sellaisista menestyskappaleista kuin Donna Summerin "Hot Stuff", Michael Jacksonin "Rock with You" ja Earth, Wind & Firen "September".
Wes Sanborn kiittää seuraavia:


title: Öjan kirkko

text: Öjan kirkko () on seuraavien ruotsalaisten kirkkorakennusten nimi:


title: Seksuaalimoraali

text: Seksuaalimoraali tarkoittaa ihmisen seksuaaliseen käyttäytymiseen liittyvien tapojen ja niiden sääntelyn muodostamaa kokonaisuutta tarkasteltuna yleisenä arvona, yhteisöjen tai yksilöiden kannalta. Seksuaalimoraalin tarkasteluun voi liittyä pyrkimyksiä kuvailla tai säädellä käyttäytymistä. Tässä artikkelissa tarkastelu rajataan enimmäkseen länsimaiseen kulttuuripiiriin.


title: Seksuaalimoraali

text: Seksuaalisuuteen liitetty häpeä, joka kristinuskossa palautuu syntiinlankeemuskertomukseen saakka, voi toimia autoritaarisen yhteisön jäsenten hallitsemisen keinona. Sulkeutuneessa yhteisössä sen omat seksuaalinormit, perustuivatpa ne seksikielteisyyteen, seksuaalisuuden ylikorostamiseen tai esimerkiksi ehkäisykieltoon, saadaan näyttäytymään normaaleina tekemällä niistä olennainen osa yhteisön ja ulkomaailman välistä rajanvetoa.


title: Seksuaalimoraali

text:
Foucault'n (1998) mukaan antiikin seksuaalimoraalin jäsennyksessä naiset objektivoitiin opastamisen ja määräysvallan kohteiksi ja heille asetettiin rajoituksia. Toisaalta seksuaalimoraali rakennettiin nimenomaan vapaita miehiä varten.
Moraalikeskustelun rinnalla antiikin Kreikassa vallitsi monivivahteinen seksuaalikäyttäytymisen järjestelmä. Vapaiden miesten näkökulmasta tilanne ilmaistiin 300-luvulla eaa. vaikuttaneen puhuja Demonstheneen nimiin kirjattuna: ”Meillä on kurtisaanit ilonpitoon, jalkavaimot saadaksemme jokapäiväisen huolenpitomme ja aviopuolisot, jotta saisimme laillisia lapsia; he ovat myös kotimme uskollisia vartijoita.”
Edellisestä pseudo-Demonsthenes-lainauksesta puuttuva aikuisten vapaiden miesten ja poikien suhde, ”poikarakkaus”, voidaan nähdä antiikin Kreikassa yleisesti hyväksyttynä, useiden laitosten, vaikkapa koulun ja armeijan tukemana käytäntönä. Samalla se oli myös yhteisössä jännitteitä luova ja tarkkailunalainen asia. Eräitä muotoja, kuten "kynaidoksien" eli poikaprostituoitujen palveluksiin turvautumista, saatettiin halveksia. Foucault toteaa, että antiikin poikarakkauteen liittynyt moraali ei pelkisty yksinkertaisiksi periaatteiksi, vaan sitä voidaan luonnehtia monimutkaisesti toisiinsa liittyvien arvostusten verkkona.


title: Seksuaalimoraali

text: Juutalaisuuden ja katolisen kirkon sekä myöhempien kristillisten kirkkokuntien suhtautuminen homoseksuaalisiin tekoihin ei tule pyhistä kirjoituksista, vaan stoalaisuuden filosofiasta. Homoseksuaalisissa teoissa kuten myös masturboinnissa siemen menee hukkaan, mutta sitäkin suurempi on sen merkitys, että stoalaisilla oli vahva näkemys siitä että ihmisellä on voima hillitä itsensä ja että on tavoiteltava mielenrauhan saavuttamista tällä tavalla. Esimerkiksi Musonius Rufus on argumentoinut, että ihmisen tulee suojella itseään seksuaalisilta kiusauksilta ja seksuaaliselta liiallisuudelta. Stoalaiset asettivat seksuaaliset teot laajempaan ihmiselämän merkitykseen, jossa seksuaaliset teot voivat olla moraalisia vain kun niitä käytetään lisääntymiseen. Varhaiset kristilliset teologit omaksuivat tämän stoalaisten näkemyksen ja keisari Augustinuksen aikaan seksi lisääntymismielessä oli ainoa normaali seksi.


title: Seksuaalimoraali

text:
Kristillisen sukupuolielämän ihanteet tiivisti kirjalliseen muotoon tiettävästi ensimmäisenä aleksandrialaisessa pappiskoulussa opettanut Klemens Aleksandrialainen (noin 150 – noin 215) teoksessa "Opettaja" (Paedagogus), noin vuonna 198. Sukupuolielämän katsottiin olevan sopivaa yksiavioisessa aviosuhteessa ja vain lisääntymistarkoituksessa. Pidättäytymistä ihannoitiin ja homoseksuaalisuus tuomittiin.
Joidenkin seksuaalisten tekojen pitäminen häpeällisenä ja niiden sanktiointi voidaan historiallisesti nähdä yhteiskunnan haluna jatkuvuutensa varjelemiseen: yhteisö on halunnut julkisesti suojautua sellaiselta seksuaalisuudelta, joka ei tuota "oikeanlaisia" raskauksia.


title: Seksuaalimoraali

text: Foucault (1998) korostaa teoksensa "Seksuaalisuuden historian" osassa "Nautintojen käyttö", että vaikka edellä lyhyesti luonnehdittu kristillisen sukupuolielämän ihannekaava vaikuttaa samankaltaiselta antiikin moraalipohdintojen kanssa, näiden välillä ei ole suoraa jatkumoa. Kyse on hänen mukaansa pikemminkin siitä, että molempia yhdistävät kokemisen alueet, joilla pelon, itsensä hallitsemisen ja pidättyvyyden ihanteiden, sekä sukupuolten erottumisen teemoja kerta toisensa jälkeen tulkitaan.


title: Seksuaalimoraali

text: Länsimaisen seksuaalimoraalin käsitteellisessä määrittelyssä olennaisessa roolissa on ollut Aristoteleen ajattelussa keskeinen ajatus toimintaan sisältyvästä teleologisesta luonnonmukaisuudesta. Tältä pohjalta määriteltiin myös seksuaaliselle toiminnalle hyväksytty ”luonto”, jonka avulla rajattiin sallitun eli "luonnollisen" toiminnan alue ja kuvattiin muu "luonnottomaksi".


title: Seksuaalimoraali

text:
Keskiaikaisessa seksuaalimoraalin tarkastelussa kohtasivat raamatullinen 1. Mooseksen kirjan luomiskertomuksen velvoite ”Olkaa hedelmälliset, lisääntykää ja täyttäkää maa ja ottakaa se valtaanne” (1. Moos. 1:28) , joka teki sukupuolielämästä välttämätöntä, luonnonmukaista, ja toisaalta sukupuolitoimintojen nautinnollisuuden mahdollisesti tuottama houkutus syntiin.
Avioliiton tehtäviä oli liittää sukuja yhteen ja varmistaa etenkin miespuolisten jälkeläisten tuottaminen omaisuuden laillisiksi perijöiksi. Tämä ei kuitenkaan tehnyt rakkausavioliittoja tai vähintään niistä unelmointia merkityksettömiksi.


title: Seksuaalimoraali

text: Keskiaikaisessa miesten ja yhteiskunnallisten laitosten suhtautumisessa naisiin ilmenee laaja kirjo halventavasta ja naisvihamielisestä myönteisyyteen, ihannointiin ja suoranaiseen naiseuden palvontaan saakka. Myös oppineiden naisten suhtautuminen omaan sukupuoleensa myötäili vanhoillisia, hierarkkisia ajatusmalleja. Osa naisista saavutti erityisaseman uskonnollisina julistajina, kokiessaan saaneensa Jumalalta velvoituksen kertoa mystisistä kokemuksistaan toimien näin erityislaatuisina opettajina, arvovaltaisina profeettoina ja mystikoina.


title: Seksuaalimoraali

text: Myöhäiskeskiajalle ominainen väestöllinen ilmiö Euroopassa oli kaupungistuminen, johon liittyi eri tarkoituksiin perustettujen kiltojen ja niihin liittyvän tapakulttuurin merkityksen kasvu.


title: Seksuaalimoraali

text: Myöhäiskeskiaika sijoittuu karkeasti ruttoepidemia mustan surman (1347–1352) ja protestanttisten kirkkojen synnyn väliseen aikaan. Mustaa surmaa pidettiin Jumalan rangaistuksena tai Saatanan aikaansaannoksena. Ensinmainittu selitys sai liikkeelle ruoskijakulkueita, jotka saattoivat osaltaan edistää ruton leviämistä. Toinen ajankohdan hurmoksellinen ryhmäilmiö oli toisinaan seksuaalisen luonteen saanut pakonomainen ryhmäliikehtiminen, niin sanottu Vituksen tanssi.


title: Seksuaalimoraali

text:
Mustan surman aikaan ajoittuu ja sitä käyttää kehyskertomuksenaan Giovanni Boccaccion kertomuskokoelma "Decamerone". Eräissä "Decameronen" tarinoissa on sukupuolimoraaliin liittyviä ja perinteisiä käsityksiä haastavia juonielementtejä.
Huizinga toteaa 1400- ja 1500-lukujen Ranskan ja Alankomaiden kulttuurihistoriassaan "Keskiajan syksy", että myöhäiskeskiaikaa luonnehti ”valtava intohimo”. Alempien yhteiskunnan kerrosten ”hillittömyyttä taltutti” kirkko, kun taas aatelisto hillitsi itse itseään luomalla mutkikkaan kirjallisuuden, muodin ja seurustelutapojen muodostaman rakkauselämän sääntelyjärjestelmän. Sen eräs kiteytymä ja tietolähde oli 1200-luvulla syntynyt "Ruusuromaani".


title: Seksuaalimoraali

text: Katolisen kirkon arvostelu synnytti protestanttiset kirkot. Yksi osa arvostelua oli käsitys paavin ja papiston sekä munkkien ja nunnien seksuaalimoraalin heikkoudesta. "Kirkko, kuri ja koulutus" -kirjan (2004) kirjoittajat luonnehtivat tätä stereotypiaa dekameroniaaniseksi, viitaten Decameronen ja muiden satiiristen tekstien, kuten "Carmina Buranan" ja "Canterburyn tarinoiden" merkitykseen tietynlaisen kuvan muodostajana.


title: Seksuaalimoraali

text: Luostareissa vallinnutta seksuaalimoraalia on tarkasteltu selibaattilupauksen noudattamisen tai rikkomisen näkökulmasta, ottaen huomioon sen, ettei luostarielämä välttämättä ollut asianomaisen oma valinta. Nunnat saattoivat viettää luostarilupauksen antamisen jälkeisen elämänsä luostarin muurien sisäpuolella, kun taas munkkien palvelustehtävät veivät heidät useammin luostarin ulkopuolelle ja saattoivat tekemisiin ulkopuolisten, myös vastakkaisen sukupuolen edustajien, kanssa. Selibaattimääräykset koskivat edellämainittujen ohella ylemmän pappisvihkimyksen vastaanottaneita: presbyteerejä, diakoneja ja subdiakoneja.


title: Seksuaalimoraali

text: Sukupuolisuhde merkitsi paljastuessaan munkin tai nunnan ekskommunikaatiota, sulkemista sakramenttien ulkopuolelle, josta vapautui synninpäästöllä. Synninpäästöä koskivat kuitenkin rajoitukset siten, että vakaviin rikkomuksiin sitä oli haettava rovastin, piispan tai luostarin johtajan sijasta jopa paavinistuimen hallinnosta eli Rooman kuuriasta asti. Suhde saattoi tulla tietoon luostarin ulkopuolelle vasta vuosikymmeniä myöhemmin, kun munkin tai nunnan poika anoi oikeutta ryhtyä papiksi, erivapautta aviottomasta syntyperästään. Paavi Pius II:n kaudella (1458-1464) erivapauspäätöksistä 7 % liittyi luostariväen lapsiin. Munkki-isiä tuli tältä kaudelta esille noin tuhat, joista viidennes apotteja tai prioreja ja noin 40 prosenttia kierteleviä kerjäläismunkkeja.


title: Seksuaalimoraali

text:
Reformaatio merkitsi luostarien aseman merkittävää muutosta. Avioliiton pyhyyden korostuminen Martti Lutherin opetuksessa tarkoitti paitsi avioliiton avautumista, jopa avioitumisvelvoitetta, papeille, myös luostarien erityislaatuisen aseman ja yhteisöllisyyden kaventumista. Luostari oli ollut monelle naiselle avioliiton vaihtoehto, joka oli tarjonnut uskonnollisen vakaumuksen toteuttamisen ja toimeentulon ohella mahdollisuuden itsensä kehittämiseen tiiviin naisyhteisön jäsenenä.
Pappeudesta poissuljetuille naisille aiemmin mahdollistunut, usein juuri luostariympäristössä toteutunut, profeetan, näkijän ja julistajan tiekin sulkeutui ja puheoikeus uskonnollisissa asioissa kaventui. Monet nunnaluostarit vastustivatkin reformaatiota.


title: Seksuaalimoraali

text: Reformaation yhteydessä muodostuneisiin reformistisiin suuntauksiin ja kirkkokuntiin, erityisesti kalvinilaisuuteen, on liitetty seksuaalikielteisyyden ajatus. Toisaalta osa radikaaleimmista reformaattoreista, kuten Jan Mathjis ja Jan van Leiden, jopa harjoitti moniavioisuutta.


title: Seksuaalimoraali

text:
1700-luvulla alkanut valistusaika sisältää niin keskiajalta periytyviä kuin 1800-lukua ennakoiviakin aineksia. Keskiajan peruja oleva säätyrakenne piti yllä yhteiskunnan jakautuneisuutta huolimatta varallisuuden lisääntymisestä, joka näkyi etenkin porvariston merkityksen kasvuna.
Aatelin painottamat perinteiset hyveet liittyivät aseman säilyttämiseen ulkoisia muotoja ja säätykunniaa vaalimalla. Porvarissääty puolestaan painotti talouden ja moraalin hallintaa keskeisinä arvoinaan, omana ”säädyllisyytenään”. Mahdollisuuksien salliessa voitiin omaan säätyyn kiinnittymisen sijasta tavoitella aatelisarvoja. Vastaavasti osa aatelisista ”porvarillistui” alkamalla harjoittaa perityn omaisuutensa turvin kauppaa ja teollisuutta säätykunniansa kustannuksella.


title: Seksuaalimoraali

text: Alemman porvariston, kuten käsityöläisten, elämänkaaressa saattoivat seksuaalimoraali ja ammatillinen eteneminen kohdata niin sanotussa konservointikäytännössä: kisälli voi saada mestarinsa liikkeen jatkaakseen sitoutumalla menemään naimisiin hänen leskensä kanssa. Konservointia sovellettiin myös papinvirkoihin.


title: Seksuaalimoraali

text: Seksuaalimoraalin rakenteiden monimuotoisuutta kuvaa rokokoon aikakaudella 1700-1800-luvuilla useissa Manner-Euroopan maissa tunnettu seurapiirinaisen julkisen rakastajan instituutio, jota italiaksi kutsutaan nimellä "cicisbeo". Cicisbeo, ranskaksi chevalier servant, (”kavaljeeri-palvelija”) seurasi emäntäänsä eri sosiaalisiin tilaisuuksiin tätä palvellen ja saattoi esiintyä niissä tämän aviomiehen rinnalla.


title: Seksuaalimoraali

text: Ranskan suuri vallankumous ilmensi toisaalta aatelin ja Ludvig XVI:n välistä valtataistelua ja toisaalta kolmannen säädyn alistettua asemaa etuoikeutettujen säätyjen vaikutusvaltaa ja etuoikeuksia vastaan. Vallankumouksen symboleita ovat tunnuslause "Vapaus, veljeys ja tasa-arvo" sekä Liberté- ja Marianne-naishahmot. Jälkimmäisten eräänlaiseksi vastakohdaksi on toisinaan asetettu kuningatar Marie-Antoinette. Jakobiinit hyökkäsivät Marie-Antoinettea vastaan myös poliittisen pornografian keinoin käyttäen häntä hyväkseen heikentääkseen naisten yhteiskunnallisen osallistumisen mahdollisuuksia. Hänen aikalaisensa, englantilainen kirjailija Mary Robinson (1757-1800) puolestaan ylisti tuotannossaan Marie-Antoinettea kyvystä yhdistää miehisiä ja naisellisia piirteitä poliittisesti sitoutuneessa androgyynisessa hahmossa.


title: Seksuaalimoraali

text: Kuningatar Viktorian pitkästä kaudesta (1837- 1901) Yhdistyneen kuningaskunnan hallitsijana nimensä saanut viktoriaaninen aikakausi yhdistetään usein ahdasmielisyyteen ja erityisen voimakkaaseen seksikielteisyyteen. Foucault'n mukaan aikakauden jäljet ovat pitkät: ”Tuon kuninkaallisen hurskastelijan kuva on koko seksuaalisuutemme vaakunassa pidättyvänä, mykkänä ja tekopyhänä.” Toisaalta kuningatar Viktoria teki omasta onnellisesta avioliitostaan vääriä yleistyksiä julistaen avioliiton ainoaksi luvalliseksi seksuaalisen kanssakäymisen muodoksi. Hänellä oli rakkausavioliitto Albertin kanssa, kun taas kansan parissa liitot olivat useimmiten järjestettyjä.


title: Seksuaalimoraali

text: Jälkimaailmalle liki myyttisen siveän kuvan jättäneessä saarivaltakunnassa kukoisti samaan aikaan runsas, vaikka peitelty erotiikan kulttuuri. Heteroseksuaalinen ruoskimisfantasia oli hyvin yleinen fantasian tyyppi viktoriaanisen ajan miehillä. Tämän alakulttuurin edustaja oli esimerkiksi lontoolaisen yläluokalle suunnatun ruoskintaan erikoistuneen bordellin johtajatar Theresa Berkley, "Berkley Horseksi" kutsutun piiskaustelineen keksijä.


title: Seksuaalimoraali

text:
Sääty-yhteiskunnan rakenne alkoi 1800-luvun jälkipuoliskolla vähitellen järkkyä myös Suomen suuriruhtinaskunnassa. Vapaamielisemmän ajattelun virtaukset tasa-arvoisuuden vaatimuksineen alkoivat saada tilaa niin elinkeinoissa kuin sukupuolten välisissä suhteissakin.
Säätyjakoon ja alamaisuuteen perustuvan yhteiskunnan tilalle alkoi kehittyä kansalaisyhteiskunta, jonka jäsenille tarvittiin välineitä mies- ja naiskansalaisina toimimiseen. Tässä keskeinen keino oli koulutuksen laajentaminen aikaisemmasta, kirkon tarpeita palvelleesta instituutiosta yleisempään kansansivistykseen. Myös arvoista, kuten siveellisyydestä, keskustelemiseen tarvittiin uusia edellytyksiä. 1800-luvun lopun ilmaisutapana oli tarkastella "päivän yhteiskunnallisia kysymyksiä". "Työväenkysymyksen" ja "torpparikysymyksen" rinnalla tarkasteltiin siis myös "siveellisyyskysymystä". J. V. Snellmanin ajatusten vahvasti vaikuttamassa keskustelussa siveellisyys määriteltiin monitasoisesti velvollisuuksina perhettä, työtä ja valtiota kohtaan. Palkintona siveellisestä ponnistelusta oli onni elämässä.


title: Seksuaalimoraali

text:
Siveellisyyskäsitteitä uudelleen jäsentävän keskustelun yhtenä rakenteellisena taustatekijänä oli Suomen suuriruhtinaskunnassakin voimassa ollut, alkujaan kupan torjumiseksi Napoleonin Ranskassa luotu niin sanottu valtiollinen tarkastusjärjestelmä, joka mahdollisti säännellyn prostituution harjoittamisen. Järjestelmässä poliisin ”tarkastusnaisiksi” rekisteröimät velvoitettiin ohjesääntöisyyslain nojalla tiheästi toistuviin sukupuolitautitarkastuksiin. Naisia alentavan ja välillisesti prostituutiota ylläpitävän järjestelmän lakkauttamista vaativat naisasiajärjestöt kansainvälisesti.
Tarkastusjärjestelmä tuotti tietoa prostituution laajuudesta ja ilmenemismuodoista. Prostituution merkittävyyttä kaupunkielämässä kuvaa, että Häkkisen (1995) mukaan 1800-luvun tilastojen huippuvuosina noin joka sadas helsinkiläinen oli tarkastusnainen eli rekisteröity ilotyttö. Tämä luonnollisesti antoi pontta erityisesti naisjärjestöjen pyrkimyksille nostaa aihetta keskusteluun.


title: Seksuaalimoraali

text: Aiemmin julkisessa keskustelussa pitkälti vaiettujen aihepiirien avoimempaan käsittelyyn tarvittiin myös uusia käsitteitä ja asenteita. Aiemmin valtiollisesti sävyttynyt siveellisyyden käsite alkoi nyt kytkeytyä sukupuoleen ja seksuaalisuuteen. Esimerkiksi aatelissäätyä edustanut filosofian professori Thiodolf Rein (1838-1919) oli avainpaikoilla sukupuolimoraalin alkaessa nousta keskusteluun uudella tavalla. Hänen mielestään sukupuolisuhteiden julkinen käsitteleminen, niistä vaikenemisen sijaan, oli omiaan heikentämään ”järkevää” häpeäntunnetta, joka niihin tuli luonnonviettien hillitsemiseksi liittyä. ”Säädyllinen” ulkoinen esiintyminen oli tarpeellinen ”siveyden suoja”, mutta ei sen tae.


title: Seksuaalimoraali

text: Reiniin nähden hyvin erilaista asemaa keskustelussa edusti Hanna Ongelin (1848-1893). Senaatissa puhtaaksikirjoittajana työskennellyt Ongelin syytti julkaisemissaan kirjoituksissa suorasukaisesti naisjärjestöjä kaksinaismoralismista, hyvän omantunnon hankkimisesta hyväntekeväisyystyöllä. Hänen mukaansa näin ”syöpäkasvainta hoidetaan laastarilapulla”. Prostituution syynä eivät olleet ilotytöiksi ajautuvat työläisnaiset ja piiat, vaan näiden palveluita käyttävät miehet.


title: Seksuaalimoraali

text: Saksalainen seksologi Max Gruber ilmensi ja muotoili Ongelinin arvosteleman kaksinaismoraalin 1920-luvulla sanomalla, että naisten siveys on ”korkeinta kansallista omaisuutta” taatessaan sen, että miehet todella ovat kasvattamiensa lasten isiä. Kansakunnan hyvinvointi riippui Gruberin mukaan tästä luottamuksesta. Seksuaalisten vapauksien sallimisella naisille olisi siten paljon vakavammat seuraukset kuin miesten vastaavilla vapauksilla.


title: Seksuaalimoraali

text: Yhteiskuntien normaalitilaan verrattuna pitkälti omalakisina ilmiöinä sodat synnyttävät poikkeuksellisia olosuhteita myös ihmissuhteiden ja seksuaalimoraalin kannalta.


title: Seksuaalimoraali

text: Suomen sisällissodassa vastapuoli kategorisoitiin sukupuolesta ja iästä riippumatta joko valkoisiksi ("lahtareiksi") tai punaisiksi ("punikeiksi"). Molemmilla puolilla naisia toimi sairaanhoidon ja huollon tehtävissä. Erityisesti valkoisten viholliskuvan retoriikkaan kuuluivat epäilyt vastapuolen hoitohenkilöstön työnkuvan ja moraalin laadusta. Myös aseelliseen toimintaan kiinnostusta ilmaistiin naisten keskuudessa kummallakin puolella.


title: Seksuaalimoraali

text:
Hallituksen joukkojen ylipäällikkö Mannerheim kiirehti tuoreeltaan torjumaan paikallisesti esiintynyttä kiinnostusta naisten aseellisten osastojen perustamiseen. Aikeet torjuttiin myös lehdistössä korostamalla naisten perinteistä roolia "hyvinä hengettärinä" tai vetoamalla puuttuvaan koulutukseen.
Suomen työväen pääneuvoston vastaavan kielteisen linjauksen tullessa 2. maaliskuuta 1918 ainakin Helsingissä ja Viipurissa oli jo aseellisia naisten kaarteja. Perustetut yksiköt päätettiin säilyttää. Yli 2000 naista taistelikin kansanvaltuuskunnan joukoissa.


title: Seksuaalimoraali

text:
Valkoisten aikalaiskuvauksissa ja myöhemmässäkin niin sanotussa vapaussotakirjallisuudessa toistuva erityinen teema on punaisten puolella toimineiden aseellisten tai sellaisiksi kuviteltujen naisten tuomitseminen tapojen, kuten pitkien housujen käytön, ja moraalin kannalta. 5. Mooseksen kirja (22:5) tuomitsee toiselle sukupuolelle ominaiseen asuun pukeutumisen. Tämän raamatunkohdan nojalla syytettiin myös 1400-luvun Jeanne d’Arcia.
Naisten housujenkäyttö on Siltalan (2009) mukaan sisällissodan aikana ja jälkiselvittelyissä mielletty kategoriavirheeksi, joka oikeuttaa rikosepäilyn. Housujen käyttö on voinut aiheuttaa vangitsemisen ja siihen on kiinnitetty erityistä huomiota esimerkiksi kuulusteluasiakirjoissa. Yksittäisissä tapauksissa housuasu on voinut koventaa rangaistusta, mutta ei ole yksinään johtanut teloitukseen. Sitä, oliko pukeutuminen vaikuttanut tuomioon alemmissa oikeusasteissa, pohdittiin myöhemmin sotaylioikeudessa.


title: Seksuaalimoraali

text:
Yhteiskunnan jakautuessa sodan olosuhteissa rintamaan ja kotirintamaan naisille asetettiin velvoitteita sekä täydentää miesten puuttuvaa työpanosta että luoda moraalisia edellytyksiä sodasta selviytymiselle, olla "kansakunnan moraalinen selkäranka".
Tätä selkärankaa tuettiin sodanaikaisella julkisten tanssitilaisuuksien kiellolla, jota puolestaan uhmasivat nuoria toistensa seuraan vetäneet nurkkatanssit.


title: Seksuaalimoraali

text: Lottien korkeaa moraalia korostettiin. Sitä symboloi epäkäytännöllisen siveäksi osoittautunut lottapuvun helman pituus 25 cm maasta, mikä myöhemmin tingittiin puvun käyttäjien vaatimuksesta 30:een senttiin. Mikäli lotan seurustelusuhde näytti johtavan avioliittoon, sitä ei tuomittu.


title: Seksuaalimoraali

text: Sodan oloissa kansallisuusrajojen ja erityisesti sodan osapuolirajan yli solmitut suhteet ja niistä syntyneiden lasten vaikea asema ovat tulleet avoimempaan keskusteluun vasta 2000-luvulta lähtien.


title: Seksuaalimoraali

text: Vastakohtana korkean moraalin ihanteille puhuttiin "käytöstapojen raaistumisesta" sodan oloissa. Suomalaisesta sodanaikaisesta oikeudenkäyntiaineistosta tunnetaan sekä tapaus, jolloin lomalle tullut aviomies surmasi kotoaan tapaamansa toisen miehen, että tapaus, jossa aviomiehen yllätyksen varalta aseistautunut rakastaja surmasi riidan päätteeksi kumppaninaan olleen aviovaimon.


title: Seksuaalimoraali

text: Pariisin vapauduttua saksalaismiehityksestä kaupungissa koettiin ranskalaisnaisten ja liittoutuneiden sotilaiden vilkasta ja vapaamielistä seksuaalista kanssakäymistä. Kirkollisten piirien taholta Pariisin nuorille naisille annettiin varoituksia kunnian tahraamisesta vapautumisen riemuun: ”Älkää luopuko viattomuudestanne vapautuksen nostattamassa huumassa. Ajatelkaa tulevaa perhettänne.” Toisaalta aiemmin saksalaisten kanssa sukupuolisuhteissa olleisiin kohdistettiin vainoa ja julkista häpäisyä esimerkiksi leikkaamalla ”collaboration horizontaleen” syyllistyneiden naisten hiukset ja kuljettamalla heitä nöyryyttävissä kulkueissa kaupungin kaduilla.


title: Seksuaalimoraali

text: Yhdysvalloissa vuonna 1954 ilmestynyt anonyymin kirjoittajan omaelämäkerrallinen teos "Nainen Berliinissä" nosti uhrien omakohtaisena kokemuksena esiin Berliinin valtauksen yhteydessä tapahtuneen seksuaalisen väkivallan.


title: Seksuaalimoraali

text: Berliiniin tunkeutuvat neuvostojoukot mielsivät saksalaisnaiset luhistuvassa kaupungissa ”seksuaaliseksi sotasaaliiksi”; vaihtoehtoisesti heidät olisi voitu Beevorin (2002) tulkinnan mukaan nähdä saksalaisten sotilaiden sijaiskohteina, joihin purkaa raivoa. Beevor kuvaa raiskaajasotilaiden asennetta ”miessukupuolisuuden mustaksi alueeksi, joka voi putkahtaa pinnalle aivan liian helposti, varsinkin sodassa, kun ei ole sosiaalisia tai kurinpidollisia pidäkkeitä”.


title: Seksuaalimoraali

text: Kun Suomi sai järjestääkseen vuoden 1952 kesäolympialaiset, tämä nähtiin paitsi kansainvälistymisen mahdollisuutena, myös siveellisenä uhkana etenkin maaseudun nuorisolle ja välillisesti koko Suomen kunnialle. Suomen Naisten Kansallisliiton ja sen jäsenjärjestön, "Suomen valkonauhaliiton", elimissä pohdittiin nuorten naisten valmistelemista olympialaisten houkutuksia vastaan. Tähän tarkoitukseen laadittiin ohjemateriaaleja ja aiheesta valistavia aikakauslehtikirjoituksia sekä "humoristisia moraalisaarnoja" sisältäviä elokuvatrailereita. "Ihmisen sukupuoliolemuksessa" piileviä suuria voimia ei ollut tarkoitettu hetkelliseen nautintoon, vaan kestävän perheonnen pohjaksi, kohderyhmää valistettiin.


title: Seksuaalimoraali

text: Seksuaalisuuden tarkastelussa 1900-luvulla vallinneen, muun muassa Sigmund Freudin, Wilhelm Reichin ja Herbert Marcusen ilmentämän valtavirta-ajattelun mukaan seksuaalisuus viettinä toteutuu moraalin, kulttuurin ja yhteiskunnan asettaman järjestyksen luomissa kehyksissä, joissa korostuu seksuaalisuuden ilmentymien peittely ja ohjailu.


title: Seksuaalimoraali

text: Foucault tarkasteli asetelmaa toisesta näkökulmasta, vallanpitäjien tiedonhalun kannalta: vallanpitäjiä kiinnosti ihmisten seksuaalisuus kohteena, jonka voi houkutella esiin tunnustuksina, tutkia yksityiskohtaisesti ja näin hallita sitä. Tämän toimintamallin seurauksena kulttuuri seksualisoituu: huomion kiinnittäminen luo kohteensa. Tätä tarkkailemisen ja rankaisemisen yhteyttä havainnollistaa Nancy Fridayn julkaisema, aineistokeräyksessä saatu kuvaus irlantilaisesta tyttöjen luostarikoulusta: ""Hän [koulun johtajatar] tahtoi tietää tarkasti, mitä tein pojan kanssa ja mitä poika teki. Sitten hän komensi minut poikittain tuolille ja antoi pakaroilleni kaksikymmentä iskua hihnalla. --- Sen jälkeen jouduin säännöllisesti menemään hänen huoneeseensa --- [J]oka kerran hän kysyi masturboimistani.---Tuona aikana aloin masturboida.""


title: Seksuaalimoraali

text: Erityisesti 1960-luvulla käynnistynyttä arvojen, asenteiden ja käyttäytymisen vapautumista on kutsuttu seksuaaliseksi vallankumoukseksi. Kielikuva rinnastaa perinteisinä pidettyjen sukupuolisten ja seksuaalisten käyttäytymismallien kyseenalaistamisen samanaikaiseen yhteiskunnalliseen liikehdintään sotaa ja porvariillisina pidettyjä arvoja vastaan. Eräs aikakauden tunnuslauseista oli Vietnamin sodan vastustamiseen liitetty "make love, not war" (vapaasti suomentaen "ei sodita vaan rakastellaan"). Allyn (2000) pitää tärkeänä "vallankumouksen" edistäjänä Helen Gurley Brownin (1962) teosta "Sex and the Single Girl", jossa tämä julkisesti ja ylpeässä sävyssä toi esiin avioliittoa edeltäneen vilkkaan seksuaalielämänsä ja kannusti muita naisia seuraamaan esimerkkiään.


title: Seksuaalimoraali

text: Seksuaalisen vallankumouksen tärkeänä edellytyksenä oli ehkäisyvarmuuden olennainen paraneminen ja ehkäisyn luonteen muuttuminen ehkäisypillerin kehittämisen (Gregory Pingus työryhmineen 1956) ja yleistymisen jälkeen.


title: Seksuaalimoraali

text:
Ehkäisyvälineiden käyttö laillistettiin Yhdysvalloissa 1965.
Katolinen kirkko vahvisti perinteisen moraalikäsityksensä jatkumisen ja kielsi kaikkien ehkäisyvälineiden käytön Paavali VI:n "Humanae Vitae" - kiertokirjeessä 1968.


title: Seksuaalimoraali

text: Seksuaalista vallankumousta ilmensivät lukuisien tutkimusten ja opaskirjojen myös uudenlaisia seksuaalisuhteiden muotoja ja arvoja kokeilevat yhteisöt, kuten "Esalan Institute", "Brook Farm" ja "Sandstone Retreat".


title: Seksuaalimoraali

text: John ja Barbara Williamson perustivat Abraham Maslow'n humanistisen psykologian ja tarvehierarkian innoittaman, vapaamielisen seksuaalisuuden Sandstonen yhteisön Topanaga Canyonin läheiselle kukkulalle Los Angelesin piirikuntaan vuonna 1967. Sandstone innoitti lukuisia kirjoittajia ja tutkijoita. Alex Comfortin seksielämän opas "Rakasta hellästi" ja Gay Talesen aikalaisraportti "Naapurin vaimo" ovat osaltaan Sandstonen innoittamia. Sandstone suljettiin vuonna 1972, osittain siihen kytkeytyneiden oikeusjuttujen seurauksena.


title: Seksuaalimoraali

text:
Seksuaalisen vallankumouksen eräänä vastareaktiona on Yhdysvalloista, evankelikaalisen "Southern Baptist Church" -kirkon piiristä saanut alkunsa "True Love Waits", suomeksi Tosi rakkaus odottaa -liike (TLW), joka korostaa sukupuoliyhdynnästä pidättäytymistä ennen avioliittoa. Liikkeeseen kuuluva sitoutuu kirjallisesti "tästä päivästä lähtien siihen, että sukupuoliyhteys kuuluu yksinomaan avioliittoon". Lupaus suunnataan sitoutujan itsensä lisäksi Jumalalle sekä sitoutujan "tulevalle puolisolle ja tuleville lapsille", joissakin versioissa myös sitoutujan perheelle ja ystäville.
Liike tulkitsee sukupuoliyhteyden naimattomien kesken haureudeksi. Perusteluna ovat Raamatun seuraavat kohdat: 1. Moos. 2:24, Matt. 19:4-6, Matt. 19:18, 1 Kor. 7:2-9 ja Hepr. 13:4.


title: Seksuaalimoraali

text: Suomeen liike on levinnyt Suomen Evankelisluterilaisen Kansanlähetyksen kautta vuodesta 1996 alkaen. Suomeen sopeuttamisen esikuvana on toiminut norjalainen "Vœrd at vente på" -liike. Liike tavoitteli etenkin alkuvaiheessa verkostoonsa "seurakuntia ja hyvin järjestäytyneitä liikkeitä", sen sijaan yksityshenkilöt ja valtionkirkot rajattiin yhteistyökumppanuuden ulkopuolelle. Perinteisen nuorisojärjestön tapaan liike on aikuisten perustama ja johtama, johon kohteina olevat nuoret houkutellaan mukaan erityisin toimenpitein.


title: Seksuaalimoraali

text: Liike on nähty vastakkaisena nuorison yleisemmille arvovalinnoille, joissa korostuu vanhempien tarjoamien arvojen kyseenalaistaminen. Tutkimuksessa on kiinnitetty huomiota siihen, että liikkeen ideologien voimakas kritiikki "seksuaalista vallankumousta" kohtaan on jäänyt etäiseksi kohderyhmän nuorille, joiden koko elinajan seksuaalinen vapaus on ollut vallitseva tilanne. Liikkeen johtohenkilöt ovat pyrkineet rekrytoimaan liikkeen nuoriksi kasvoiksi edustavia ja esiintymiskykyisiä "mannekiinipareja" eli "kellokkaita" (ilmaukset liikkeen sisäisissä muistioissa, sit. Salomäki 2004, 119, 120.) esiintymään julkisina esimerkkeinä kampanjan nimissä. Toinen rekrytointikohde ovat olleet kohderyhmälle tutut idolit. Gospelmuusikoiden piiristä liikkeen nimissä ovat esiintyneet esimerkiksi DC Talk -yhtye ja Nina Åström.


title: Morsiusmystiikka

text: Morsiusmystiikka on keskiaikainen, 1100–1200-luvulla syntynyt mystiikan suunta. Siinä Kristus kuvataan sielun sulhaseksi, ja Kristuksen rakkaus pyritään tavoittamaan ekstaattisen kokemuksen kautta.


title: Morsiusmystiikka

text: Suomessa morsiusmystiikka on sisältynyt muun muassa Laestadiuksen julistukseen. Kristuksen morsian on Laestadiuksella kollektiivinen käsite siten, ja se tarkoittaa uskovien seurakuntaa kokonaisuutena.


title: Pystytaivuttajat

text: Pystytaivuttajat (Cryptodira) on kilpikonniin kuuluva alalahko. Toisin kuin sivutaivuttajat, pystytaivuttajat vetävät kaulansa suoraan suojakilpensä sisään.


title: Sukkinyylikoentsyymi-A

text: Sukkinyylikoentsyymi-A (CHNOPS) on koentsyymi-A:n ja meripihkahapon johdannainen. Yhdiste on tärkeä välituote ja koentsyymi useissa biologisesti merkittävissä aineenvaihduntareaktioissa muun muassa sitruunahappokierrossa ja aminohappojen ja rasvahappojen hajottamis- ja synteesireaktioissa.


title: Sukkinyylikoentsyymi-A

text: Sitruunahappokierrossa sukkinyylikoentsyymi-A:ta muodostuu alfaketoglutaarihaposta, joka liitetään koentsyymi-A:han ketoglutaraattidehydrogenaasikompleksin katalysoimana. Sukkinyylikoentsyymi-A on energiasisällöltään suuri molekyyli ja sen sisältämän tioesterisidoksen hydrolysoitumisessa vapautuu energiaa 33,5 kJ/mol. Sitruunahappokierron seuraavassa vaiheessa tapahtuu yhdisteen tioesterisidoksen hydrolyysi ja samanaikaisesti sukkinyylikoentyymi-A fosforyloi GDP-molekyylin tai eräillä kasveilla ja bakteereilla ADP-molekyylin muodostaen GTP:tä tai ATP:tä. Tämä reaktio on tyypiltään substraattitason fosforylaatio. Molempia reaktioita katalysoiva entsyymi on sukkinyylikoentsyymi-A-syntetaasi eli sukkinaattitiokinaasi. Nukleosiditrifosfaatin lisäksi reaktiossa muodostuu koentsyymi-A:ta ja meripihkahappoa.


title: Sukkinyylikoentsyymi-A

text: Sukkinyylikoentsyymi-A on välituote eräiden parittomia määriä hiiliatomeja sisältävien rasvahappojen ja isoleusiinin, metioniinin ja valiinin anabolisissa aineenvaihduntareaktioissa. Näistä karboksyylihapoista muodostuu eliöissä propionyylikoentsyymi-A:ta ja edelleen metyylimalonyylikoentsyymi-A:ta. Metyylimalonyylikoentsyymi-A toisiintuu sukkinyylikoentsyymi-A:ksi metyylimalonyylikoentsyymi-A-mutaasin katalysoimana. Tämä entsyymi vaatii koentsyymikseen B-vitamiinin.


title: Sukkinyylikoentsyymi-A

text: Sukkinyylikoentsyymi-A osallistuu eliöissä muun muassa hemiryhmän keskeisen rakenneyksikön porfyriinirenkaan biosynteesiin. Porfyriinisynteesin ensimmäisessä vaiheessa sukkinyylikoentsyymi-A kondensoituu aminolevulinaattisyntaasin katalysoimana glysiinin kanssa muodostaen aminolevuliinihappoa.


title: Sivutaivuttajat

text: Sivutaivuttajat (Pleurodira) on kilpikonniin kuuluva alalahko. Toisin kuin pystytaivuttajat, sivutaivuttajat liikuttavat päätään sivuttaisessa asennossa ja taivuttavat kaulansa suojakilpensä etureunan alle.


title: Petäjäveden kirkko

text: Petäjäveden kirkko eli Petäjäveden uusi kirkko on kolmas kirkko Petäjävedellä, ja sen suunnitteli arkkitehti August Boman. Sisäviisteisen ristikirkon rakennusmestariksi valittiin Jaakko Kuorikoski. Kirkko edustaa uusgoottilaista tyyliä. Se valmistui vuonna 1879 järven tuntumaan kuivalle mäntykankaalle ja oli se pitkän uran tehneen kirkonrakentaja Kuorikosken viimeinen kirkonrakennusurakka.


title: Petäjäveden kirkko

text: Kirkko rakennettiin käyttäen vanhan kirkon tapulia kellotornina. Kirkkoa kunnostettiin vuonna 1937 arkkitehti Kauno S. Kallion suunnitelman mukaisesti.


title: Petäjäveden kirkko

text: Kirkossa on noin 900 istumapaikkaa. Ensimmäiset urut asensi J. A. Zachariassen vuonna 1889 ja toiset urut Kangasalan urkutehdas vuonna 1944.


title: Petäjäveden kirkko

text: Vanha ja uusi kirkko sekä niiden lähialueet kuuluvat valtakunnallisesti merkittäviin rakennettuihin kulttuuriympäristöihin. Alueeseen kuuluvat Siltaniemi, jossa on Kanttorilan maatila 1800- ja 1900-luvun vaihteesta sekä kapea Solikkosaari, jonka yli kulkee valtatie 23. Vanhan kirkon länsipuolella sijaitseva Lemettilän maatila peltoineen ja luoteispuolen sodanjälkeinen omakotialue kuuluvat tähän kulttuuriympäristöön.


title: Petäjäveden kirkko

text: Kirkon sankarihautausmaan muistomerkki on paljastettu 1954 ja se on arkkitehti Matti Aaltosen teos.


title: Hemsen kirkko

text: Hemsen kirkko () on Ruotsissa Gotlannin Hemsessä sijaitseva kirkkorakennus. Se on rakennettu 1200-luvulla. Kirkko on täynnä maalauksia 1200- ja 1400-luvuilta, jotka on restauroitu 1800-luvun lopussa. Samassa restauroinnissa löytyi lattian alta melkein täydellinen sauvakirkko koristeltuine tammilautoineen ja se on ainoa jossain määrin täydellinen sauvakirkko, joka on löydetty Ruotsista.


title: Pyhän Jaakobin kirkko (Tukholma)

text: Pyhän Jaakobin kirkko () on kirkkorakennus Tukholman keskustassa, Kungsträdgårdenin puiston vieressä. Kirkko kuuluu Tukholman tuomiokirkkoseurakunnalle. Kirkko on nimetty Jaakob Sebedeuksenpojan mukaan.


title: Pyhän Jaakobin kirkko (Tukholma)

text: Pyän Jaakobin kirkon historia alkaa jo 1300-luvulta, jolloin Tukholman Solnassa sijaitsi pyhälle Jakobille omistettu kappeli. 1400-luvun alussa on viitteitä Tukholman Norrmalmilla sijainneesta pyhän Jaakobin kivikirkosta, joka kuitenkin purettiin 1500-luvun alussa, koska kuningas Kustaa Vaasa tarvitsi kiviä puolustusrakennelmien rakentamiseen. Vuonna 1580 kuningas Juhana III määräsi uuden kirkon rakennettavaksi alkuperäisen paikalle ja rakennustyöt aloitettiin vuonna 1588. Rakennustyöt etenivät hitaasti ja kirkko vihittiin käyttöön vasta 26. marraskuuta 1643 kuningatar Kristiinan läsnä ollessa. Rakennuksen suunnitteli alun perin arkkitehti Willem Boy, joka johti rakennustöitä 1580–1593. Työn saattoi loppuun 1634–1643 muurarimestari Hans Ferster, jonka johdolla alkuaan ristinmuotoinen kirkko muutettiin pitkäkirkoksi. Myöhäisbarokkityyliset kattorakennelmat lisättiin 1723–1735 alkuperäisten tuhouduttua tulipalossa. Arkkitehdit Göran Josuæ Adelcrantz ja Carl Hårleman suunnittelivat silloin nykyiset tornit. Kirkkoa on muutettu ja restauroitu 1810–1816, 1893–1894, 1936–1937 ja 1965–1968. Viimeisen restauroinnin yhteydessä se sai kirkkaat punavalkoiset värinsä.


title: Pyhän Klaaran kirkko (Tukholma)

text: Pyhän Klaaran kirkko () tai Klaaran kirkko () on kirkkorakennus Tukholman ydinkeskustassa, lähellä Tukholman keskusrautatieasemaa. Kirkko kuuluu Tukholman tuomiokirkkoseurakunnalle. Kirkon nimi viittaa Klaara Assisilaiseen.


title: Pyhän Klaaran kirkko (Tukholma)

text: Klarissalaisluostari perustettiin 1280-luvulla todennäköiseti nykyisen kirkon paikalle. Vuonna 1527 kuningas Kustaa Vaasa kuitenkin määräsi kivisen luostarin purettavaksi, koska tarvitsi kiviä kaupunginmuurin materiaaliksi. Uuden kirkkorakennuksen rakentamisen aloitti Juhana III vuonna 1572, koska kaikki paikalliset asukkaat eivät enää mahtuneet Suurkirkkoon. Alkuperäisenä arkkitehtina toimi hollantilainen Willem Boy. Kirkkoa on tämän jälkeen laajennettu useaan otteeseen aina 1900-luvulle saakka. Sisustus ja katto jouduttiin uusimaan 1700-luvun jälkipuoliskolla alkuperäisten tuhouduttua tulipalossa. Suunnittelijoina olivat muun muassa Carl Hårleman, Carl Fredrik Adelcrantz ja Jean Eric Rehn. Nykyinen, 105 metriä korkea torni rakennettiin 1884–1888 Helgo Zettervallin piirustusten mukaan. Rakennusta on restauroitu 1906–1907 ja 1965.


title: Pyhän Klaaran kirkko (Tukholma)

text: Klaaran kirkko on ympäröivän alueen näkyvä maamerkki. Seinät on päällystetty punaisilla ja mustilla klinkkerilaatoilla.


title: Pyhän Klaaran kirkko (Tukholma)

text: Klaaran kirkkoa ympäröivällä kirkkopihlla on Carl Michael Bellmanin, Anna Maria Lenngrenin, Carl Gustaf af Leopoldin, Gustaf Åkerhielmin sekä Cajsa Wargin haudat. Kirkon sisäpuolella on lisäksi useita epitafeja. Kirkkopiha on aidattu rauta-aidoituksella.


title: Gus Poyet

text: Gus Poyet (s. 15. marraskuuta 1967) on uruguaylainen jalkapallovalmentaja ja entinen keskikenttäpelaaja.


title: Gus Poyet

text: Montevideossa syntynyt Poyet aloitti jalkapalloilijan uransa Euroopassa ranskalaisen Grenoble Footin riveissä vuonna 1988. Hän pelasi seurassa yhden kauden, kunnes siirtyi Uruguayn Primera Divisióniin River Plate Montevideoon. Hän pelasi seurassa vuosina 1989–90 lähes 80 ottelua ja tehtaili kunnioitettavat 28 maalia. Euroopan kentille Poyet palasi vuonna 1990, kun espanjalaisseura Real Zaragoza hankki hänet riveihinsä. Zaragozassa Poyet pelasi menestyksekkäät seitsemän kautta voittaen Copa del Reyn 1994 ja Cup-voittajien Cupin 1995. Kaikkiaan Poyet urakoi seitsemän kauden aikana 239 liigaottelua, joissa tehtaili 63 maalia.


title: Gus Poyet

text: Kesällä 1997 Poyet siirtyi ilmaisella siirrolla Englannin Valioliigaan Chelsean joukkueeseen. Debyyttikausi meni pitkälti toipuessa polvivammasta, mutta hän kuntoutui kevääksi ja oli mukana Cup-voittajien Cupin loppuottelussa, jossa Chelsea kukisti VfB Stuttgartin. Kaudella 1998/99 Poyet pelasi loistavasti ja auttoi 14 liigamaalillaan Chelsean Valioliigan kolmanneksi. Kaudella 1999/2000 Poyet oli maaleillaan johdattamassa lontoolaiset FA Cupin mestaruuteen ja Mestarien liigan puolivälieriin.


title: Gus Poyet

text: Poyet'n ura Chelseassa päättyi Claudio Ranierin tuloon päävalmentajaksi. Uruguaylainen ei kuulunut uuden valmentajan suunnitelmiin ja toukokuussa 2001 hän siirtyi Tottenhamiin. Poyet edusti Spursia kolme kautta, mutta loukkaantumiset vaivasivat hänen uransa viimeisiä vuosia. Hän lopetti pelaajauransa Spursissa vuonna 2004.


title: Gus Poyet

text: Maajoukkuetasolla Poyet debytoi Uruguayn paidassa heinäkuussa 1993. Hän edusti maata kaikkiaan 26 A-maaottelussa vuosina 1993–2000. Poyet juhli Copa Américan mestaruutta vuonna 1995 ja hänet valittiin turnauksen parhaaksi pelaajaksi. Pelaajauransa jälkeen Poyet on toiminut valmentajana. Hän aloitti uransa heinäkuussa 2006 entisen seurakaverinsa Dennis Wisen apuvalmentajana Swindon Townissa. Parivaljakon pesti seurassa päättyi jo lokakuussa 2006, kun he siirtyivät tiukkojen neuvottelujen jälkeen Leeds Unitedin valmentajiksi. Poyet työskenteli Leedsin organisaatiossa vuoden verran, kunnes Juande Ramos palkkasi hänet apuvalmentajakseen Tottenhamiin lokakuussa 2007. Ensimmäisellä kaudellaan Spursissa Poyet pääsi juhlimaan Englannin liigacupin mestaruutta, kun Spurs kaatoi finaalissa Chelsean 2–1. Lokakuussa 2008 Spurs erotti Ramosin valmennustiimeineen.


title: Gus Poyet

text: Poyet palasi valmennustehtäviin marraskuussa 2009, kun Brighton & Hove Albion FC palkkasi hänet 1,5-vuotisella sopimuksella päävalmentajakseen. Debyyttikausi päävalmentajana päättyi Englannin Ykkösliigan sijaan 13. Tulos tyydytti seurajohtoa ja heinäkuussa 2010 Poyet teki nelivuotisen sopimuksen Brightonin kanssa. Kaudella 2010/11 uruguaylainen pääsi aloittamaan kunnolla puhtaalta pöydältä ja johdatti Brightonin loisteliaasti Ykkösliigan mestaruuteen. Seura palasi hänen johdollaan Englannin Mestaruussarjaan viiden vuoden tauon jälkeen. Kauden päätteeksi hänet valittiin Ykkösliigan parhaaksi valmentajaksi.


title: Gus Poyet

text: Kaudella 2011/12 Poyet luotsasi Brightonin turvallisesti Mestaruussarjan keskikastiin sijalle 10 ja seura varmisti helposti sarjapaikkansa. Kaudella 2012/13 joukkue jatkoi loisteliaita esityksiään ja taisteli Poyet'n johdolla noususta Englannin Valioliigaan. Neljänneksi sarjassa sijoittunut Brighton hävisi nousukarsinnat Crystal Palacelle, eli nousu liigaan jäi haaveeksi. Tappiollisen nousukarsinnan jälkeen Brighton asetti Poyet'n toimitsijakieltoon sopimusrikkomusepäilyiden vuoksi. Kesäkuussa 2013 seura erotti menestysvalmentajansa.


title: Gus Poyet

text: Lokakuun alussa 2013 Poyet allekirjoitti kaksivuotisen sopimuksen Valioliigassa pelaavan Sunderlandin kanssa. Uruguaylaisen johdolla Sunderland säilytti paikkansa valioliigassa sijoittuen 14:nneksi. Kausi 2014/15 sujui heikosti ja putoamiskamppailuun ajautunut seura erotti Poyetin maaliskuussa 2015.


title: Gus Poyet

text: Lokakuun lopussa 2015 Poyet teki kauden loppuun ulottuvan sopimuksen AEK Ateenan kanssa. Poyetin johdolla AEK pelasi hyvin ja hävisi vain neljä liigaottelua. AEK voitti esimerkiksi kaikki kolme muuta suurseuraa PAOKin, Olympiakosin ja Panathinaikosin. Poyet sai yllättäen potkut seurasta 20. huhtikuuta 2016 juuri ennen Kreikan cupin välieräottelua. Syynä oli Poyetin aiempi ilmoitus, ettei hän jatka seurassa kauden jälkeen.


title: Gus Poyet

text: Kaudeksi 2016/17 Poyet siirtyi kaksivuotisella sopimuksella Real Betisin päävalmentajaksi. Sevillalaisseuran peliesitykset eivät olleet odotuksien mukaisia ja joukkue juuttui La Ligan alempaan keskikastiin. Betis keräsi Poyetin alaisuudessa 11 pistettä pelaamistaan 11 ottelusta ja hän sai potkut tehtävistään marraskuun puolivälissä.


title: Gus Poyet

text: Marraskuun lopussa 2016 Poyet allekirjoitti sopimuksen Kiinan Superliigassa pelaavan Shanghai Greenlandin kanssa. Shanghailaisseuran kausi oli Poyetin johdolla mollivoittoinen ja sijoitus painui kauas liigan kärkitaistelusta. Lopulta Poyet jätti tehtävänsä syyskuun puolivälissä, kun seura oli voittanut vain kuusi ottelua ja oli liigassa sijalla 12.


title: Gus Poyet

text: Tammikuussa 2018 Poyetista tuli Ranskan pääsarjaseura Girondins Bordeaux'n päävalmentaja. Hänen johdollaan Bordeaux hävisi vain viisi pelaamistaan 16 liigaottelusta ja nousi sarjataulukossa lopulta kuudenneksi ja selvitti tiensä Eurooppa-liigan karsintoihin kaudelle 2018/19. Seurajohto hyllytti Poyetin tehtävistään 17. elokuuta 2018 tämän kritisoitua seurajohtoa päätöksestä myydä hyökkääjä Gaëtan Laborde Montpellieriin. Syyskuun alussa Bordeaux vahvisti, että seuran päävalmentajana toimii toistaiseksi Éric Bedouet ja Poeytin ura seurassa päättyi.Poyet on naimisissa Madelon Gonzálezin kanssa ja heillä on kaksi poikaa Matias (s. 1993) ja Diego (s. 1995). Diego on seurannut isänsä jalanjäljissä jalkapallouralle. Poyetin isä Washington (1939–2007) oli menestynyt koripalloilija ja Uruguayn koripallomaajoukkueen kapteeni. Hän pelasi olympialaisissa 1960 ja 1964.


title: Bandhagenin metroasema

text: Bandhagenin metroasema on Tukholman metron asema Bandhagenissa. Bandhagenin asema avattiin 22. marraskuuta vuonna 1954. Se on osa T-bana 1 -linjaa ("vihreä linja"), ja sijaitsee Sturebyn ja Högdalenin metroasemien välissä. Etäisyys Slussenin metroasemalle on 6,5 kilometriä.


title: Bandhagenin metroasema

text: Vuonna 2013 asemaa käytti arkisin 6 500 matkustajaa päivässä.


title: Seututie 506

text: Seututie 506 alkaa seututieltä 573 Pohjois-Savosta Kaavin kunnan Luikonlahden kylästä. Tie suuntaa Juukaan Pohjois-Karjalaan. Maakuntien rajalle saakka tie kulkee Juuantienä. Juuan kunnan puolella tie jatkuu Luikonlahdentienä. Ennen päätepistettään tie kulkee Juuan kirkonkylän pääraitin kohdalla Juuantienä. Seututie 506 päättyy valtatielle 6.


title: Seututie 506

text: Tien alkupiste on Luikonlahti, josta on matkaa Kaavin kirkonkylälle 13 km, Outokummun keskustaan 33 km ja Tuusniemen kirkonkylälle 19 km.


title: Seututie 506

text: Kaavin Sivakkavaarassa seututieltä 506 lähtee yhdystie 5731 Kortteiseen ja Kaavin kirkonkylälle.


title: Seututie 506

text:
Seututieltä 506 on kaksi yhdystietä Polvijärvelle seututielle 502: Onnivaaran kautta pääsee Saarivaaraan ja Ukonvaaran kautta Hukkalaan.
Juuan Polvelasta lähtee yhdystiet Juankosken Viitaniemestä Juukaan menevälle seututielle 508 ja Outokummusta Kolille menevälle seututielle 504.


title: Seututie 506

text: Valtatie 6 lähtee Juuasta Joensuun ja Nurmeksen suuntaan.


title: Seututie 506

text:
Kaavi:
 Juuka:


title: Vaahteraliigan kausi 1987

text: Vaahteraliigan kausi 1987 oli Vaahteraliigan kahdeksas kausi. Liigan runkosarjassa kymmenen joukkueutta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.


title: Vaahteraliigan kausi 1987

text: Vaahteramaljassa hallitseva mestari Helsinki Roosters voitti Turku Trojansin 14–7. Pronssia voitti FT Scotch. Vantaan TAFT jäi runkosarjassa viimeiseksi ja putosi I-divisioonaan, ja Jyväskylä Rangers sai karsintaottelussa pitää sarjapaikkansa.


title: Vaahteraliigan kausi 1987

text: Uutena joukkueensa sarjassa nähtiin Pori Bears, joka nousi sarjaan viime kauden heikoimman joukkueen Kerava Bulldogsin tilalle.


title: Vaahteraliigan kausi 1987

text: Whips – Rangers : 14–19


title: Täbyn kirkko

text: Täbyn kirkko () on keskiaikainen luterilainen kirkko Täbyn kunnassa Tukholman läänissä Ruotsissa.


title: Täbyn kirkko

text: Kirkko on rakennettu 1200-luvun puolivälissä harmaakivestä. Siihen lisättiin 1300-luvulla sakaristo. 1400-luvulla kirkossa oli tulipalo, jonka jälkeen tasainen puinen sisäkatto korvattiin tiiliholvilla ja kirkkoon lisättiin asehuone.


title: Täbyn kirkko

text: Kirkossa on Albertus Pictorin maalauksia 1400-luvun lopulta. Niitä ei ole koskaan peitetty kalkkimaalilla. Osa maalauksista kuuluu Pictorin parhaimpiin. Ingmar Bergman käytti maalausta "Kuolma pelaa shakkia" yhden episodin pohjana elokuvassaan "Seitsemäs sinetti".


title: Täbyn kirkko

text: Kirkon alttarikaappi on 1470-luvulta. Sen keskeinen ahe on ryhmä Golgatalla. Siipiaiheina ovat pyhä Olavi ja eräs piispa.


title: Västertorpin metroasema

text: Västertorpin metroasema on Tukholman metron asema Västertorpin kaupunginosassa. Se avattiin 5. huhtikuuta vuonna 1964 ja on osa metron punaista linjaa. Etäisyys Slussenin asemalle Västertorpin asemalta on 7,4 kilometriä.


title: Västertorpin metroasema

text: Vuonna 2015 asemaa käytti arkisin 3 800 matkustajaa päivässä.


title: Vällingbyn metroasema

text: Vällingbyn metroasema on Tukholman metron asema, joka sijaitsee Vällingbyn kaupunginosassa. Se kuuluu vihreään linjaan. Väliaikainen asema avattiin 26. lokakuuta 1952 samalla kun linja Hötorgetilta Vällingbyhyn avattiin. Nykyinen asemarakennus valmistui 6. helmikuuta 1954.


title: Vällingbyn metroasema

text: Vuonna 2015 asemaa käytti arkisin 10 600 matkustajaa päivässä.


title: Agulhasinvirta

text: Agulhasinvirta on kapea ja voimakas merivirta lounaisessa Intian valtameressä. Se virtaa Afrikan itärannikkoa pitkin kohti etelää kuljettaen mukanaan suuren määrän lämpöä ja suolaa. Agulhasinvirran lähteitä ovat Itämadagaskarinvirta ja Mosambikinvirta. Hyväntoivonniemen ja Kap Agulhasin kohdalla Afrikan eteläisimmässä kärjessä Agulhasinvirta kohtaa Länsituultenvirran ja sekoittuu sen kylmään veteen. Merivirta käyttäytyy oseaanisena konvergenssivyöhykkeenä.


title: Mott

text: Mott tarkoittaa esimerkiksi seuraavia:


title: Vårbergin metroasema

text: Vårbergin metroasema on Tukholman metron asema Vårbergin kaupunginosassa. Vårbergin asema avattiin 2. joulukuuta vuonna 1967, ja se oli metroverkoston 68. asema. Se on osa metron punaista linjaa ja sijaitsee 12,6 kilometrin päässä Slussenin asemasta. Vårbergin asema sijaitsee Skärholmenin ja Vårby Gårdin asemien välissä. Asemaa koristavat taiteilija Maria Ängquist Klyvaren käsiä esittävät mosaiikit vuodelta 1996.


title: Vårbergin metroasema

text: Vuonna 2015 asemaa käytti arkisin 7 600 matkustajaa päivässä.


title: Ivan Mozžuhin

text: Ivan Mozžuhin, usein myös Ivan Mosjoukine (1889–1939) oli merkittävä venäläinen näyttelijä ja mykän elokuvan tunnetuimpia hahmoja. Hän näytteli muun muassa Jakov Protazanovin elokuvissa "Jouluaatto", "Ruslan ja Ljudmila" ja "Isä Sergius".


title: Muhveliuuni

text: Muhveliuuni on uuni, jossa tulenkestävässä muhvelissa tehdään metallien hehkutusta, karkaisua tai päästöä sekä posliinin polttoa suojattuna ilman ja polttokaasujen vaikutukselta. Muhveli valmistetaan savesta tai raudasta ja siinä on kansi tai ovi.


title: Formosa (täsmennyssivu)

text: Formosa voi tarkoittaa:


title: NFL-kausi 2013

text: NFL-kausi 2013 oli järjestyksessään 94. National Football Leaguen, amerikkalaisen jalkapallon ammattilaisliigan, kausi. Liigan mestaruusottelu eli Super Bowl pelataan 2. helmikuuta 2014.


title: NFL-kausi 2013

text:
Kausi alkoi 5. syyskuuta 2013. Pudotus pelit alkoivat 4. tammikuuta 2014. Loppuottelu Super Bowl XLVIII pelataan MetLife Stadiumilla New Jerseyssä.
International Series jatkui kun kaksi ottelua pelattiin Lontoossa ja Buffalo Billit pelasivat yhden kotiottelunsa Torontossa.NFL:n varaustilaisuus NFL Draft 2013 järjestettiin 25.–27. huhtikuuta 2013 Radio City Music Hallissa New York Cityssä. Tilaisuudessa valittiin 254 pelaajaa.


title: Lidin kirkko

text: Lidin kirkko () on keskiaikainen luterilainen kirkko Lidissä, joka kuuluu nykyisin Nyköpingiin.


title: Lidin kirkko

text: Kirkko on rakennettu 1100-luvulla tai 1200-luvun alussa. Se oli aluksi yksinkertainen romaaninen kirkko jossa oli tasainen puusta tehty sisäkatto. 1400-luvulla katto korvattiin tiiliholveilla, jotka kalkittiin valkoisiksi.


title: Lidin kirkko

text: Kirkossa on Albertus Pictorin maalauksia 1400-luvun puolivälistä. Hän koristeli kirkon 20-25-vuotiaana, ja työtä pidetään hänen mestaruusnäytteenään. Aiheet ovat yksinomaan Uudesta Testamentista. Maalaustyön rahoitti Olof Johansson, joka sovitti näin syntejään. Maalaukset kalkittiin piiloon 1700-luvulla, mutt aotettiin jälleen esille 1950-luvulla. Kuvien joukossa on myös Pictorin signeerattu omakuva.


title: Armstrongin luku

text: Armstrongin luku eli Armstrong-luku on sellainen n numeroa sisältävä positiivinen kokonaisluku, jonka numeroiden n:nsien potenssien summa on itse luku.


title: Armstrongin luku

text: Esimerkiksi pienin Armstrong³-luku on


title: Armstrongin luku

text: Muut kolminumeroiset Armstrongin luvut ovat 370, 371 ja 407.


title: Cynosaurus

text: Cynosaurus (nimen merkitys: "”koiralisko”") on sukupuuttoon kuollut kynodontteihin kuuluva terapsidisuku. Se eli myöhäisen permikauden ja ehkä myös varhaisimman triaskauden aikana. Sukuun kuuluu laji "Cynosaurus suppostus". Se saattaa olla heimon Galesauridae jäsen tai sitten se on vieläkin ”primitiivisempi” kynodontti.


title: Cynosaurus

text: "Cynosaurusta" ei pidä sekoittaa Gorgonopsiaan kuuluvaan "Cyonosaurus"-sukuun.


title: Cynosaurus

text:
Muokattu Botha et al. 2007:
Muokattu: Rubidge & Sidor, 2001, Sidor & Smith, 2004, ja Botha, Abdala & Smith, 2007:


title: Bruce Gradkowski

text:
Bruce Gradkowski (s. 27. tammikuuta 1983) on Yhdysvaltalainen amerikkalaisen jalkapallon pelaaja pelipaikaltaan pelinrakentaja. Tampa Bay Buccaneersit valitsivat Gradkowskin 2006 NFL Draftissä kuudennella kierroksella.
Gradkowski pelasi jalkapalloa Toledossa. Gradkowskin nuorempi veli Gino pelaa myös NFL:ssä.


title: Mulliitti

text: Mulliitti on alumiinisilikaatti (AlSiO), jota tavaataan Skotlannissa tertiääristen laavojen sulaneissa savisulkeumissa. Tavallisimmin sitä on synteettisessä muodossa mineraalina posliinissa ja joskus myös muissa keraamisissa tuotteissa.


title: Mulliitti

text: Nimi johtuu Mullin saaresta.


title: Vahriselän offensiivi

text: Vahriselän offensiivi oli toisessa maailmansodassa Neuvostoliiton Leningradin rintaman ja Olhavan rintaman joukkojen tekemä hyökkäys Saksan Pohjoista armeijaryhmää vastaan elokuussa 1942. Hyökkäyksen tarkoitus oli murtaa Leningradin piiritys ja luoda huoltolinjat kaupunkiin. Hyökkäys alkoi 19. elokuuta 1942 juuri ennen kuin Saksan 11. armeijan oli tarkoitus aloittaa massiivinen hyökkäys Leningradiin 23. elokuuta. Myöhemmin Neuvostoliiton Olhavan rintaman joukot aloittivat päähyökkäyksen 27. elokuuta 1942. Neuvostoliiton hyökkäys muuttui myöhemmin pattitilanteeksi molempien osapuolten välillä. Saksalaisten aloitettua vastahyökkäyksen 21. syyskuuta he onnistuivat 10. lokakuuta 1942 mennessä palauttamaan eturintaman samalle alueelle kuin ennen puna-armeijan hyökkäystä. 15. lokakuuta saksalaiset tuhosivat viimeisetkin puna-armeijan muodostelmat alueella. Saksalaiset joutuivat hyökkäyksen seurauksena peruuttamaan suunnitellun hyökkäyksensä Leningradiin ja Pohjoinen armeijaryhmä joutui puolustuskannalle ja luovuttamaan joukkojaan Stalingradin taisteluun etelässä.


title: Mull

text: Mull eli Isle of Mull on saari Skotlannin länsirannikolla. Se on Sisä-Hebridien suurin saari. Pinta-ala on 910 neliökilometriä ja väkiluku 2 800. Saaren korkein kohta on 966 metrin korkeudella merenpinnasta, ja se on muutenkin vuorinen. Siellä harjoitetaan karjankasvatusta.


title: Mull

text: Mullissa on muinaisia linnoja, kuten Aros ja Duart. Entinen kalastuskeskus Tobermory on nykyisin lomakeskus ja yhteyssatama. Siellä on useita kahviloita ja ravintoloita, ja sieltä voi lähteä valasretkille sekä Staffan saarelle.


title: Plutonium 74

text: Plutonium 74 on suomalainen psykedeelistä rytmimusiikkia esittävä yhtye, joka on perustettu vuonna 1998.


title: Plutonium 74

text: Yhtyeen johtohahmo on näyttelijä Ylermi Rajamaa (laulu, koskettimet). Heidän tunnetuin kappaleensa lienee "Juoppohullun päiväkirja" -elokuvasta tuttu "Loppulaulu" (2008).


title: Plutonium 74

text: Kappaleista "Ruisleipää ja lakipykäliä" (2003), "Porkkana ja nauris" (2011), "Jäähai" (2014), "Aleksis Kiven kadulla" (2016) ja "Muistatko tämän laulun" (2016) on julkaistu musiikkivideot.


title: Plutonium 74

text: Yhtye on mukana myös Funky Amigos ry:n julkaisemalla 19th Funky Elephant festival-kokoelmalevyllä josta löytyy kappale "Perusasioita" remix-versiona sekä Stupido 20.-kokoelmalevyllä.


title: Encore Une Fois

text: Encore Une Fois on kansainvälisen DJ-ryhmä Sash!:n kappale. Se julkaistiin heidän It's My Life - The Album-studioalbumin toisena singlenä tammikuussa 1997. Kappale koki valtavan menestyksen eri klubeilla ympäri maailmaa, sekä muodostui yhdeksi Sash!:n suurimmista hiteistä. Kappale sisältää myös saksalaislaulaja Sabine Ohmesin esittämiä vokaaleja.


title: Encore Une Fois

text: CD 1


title: Encore Une Fois

text: CD 2


title: Enää ei oo kiire

text: ”Enää ei oo kiire” on suomalaisen Tuulin debyyttialbumin kolmas ja viimeinen single, joka julkaistiin 20. marraskuuta 2012. Kappaleen on säveltänyt Pauli Rantasalmi ja sanoittanut Pekka Eronen.


title: Vaahteraliigan kausi 1988

text: Vaahteraliigan kausi 1988 oli Vaahteraliigan yhdeksäs kausi. Liigan runkosarjassa kymmenen joukkuetta pelasi yksinkertaisen sarjan, jonka neljä parasta etenivät pudotuspeleihin. Sarjan viimeinen putosi suoraan I-divisioonaan ja toiseksi viimeinen joutui liigakarsintaan.


title: Vaahteraliigan kausi 1988

text: Vaahteramaljassa hallitseva mestari Helsinki Roosters voitti Munkka Coltsin 23–21. Mestaruus oli Roostersin kolmas perättäinen. Pronssia voitti toisen kerran peräkkäin FT Scotch. Jyväskylä Rangers jäi runkosarjassa viimeiseksi ja putosi I-divisioonaan, ja Pori Bears hävisi karsintaottelussa sarjapaikkansa.


title: Vaahteraliigan kausi 1988

text: Uutena joukkueensa sarjassa nähtiin Hyvinkää Falcons, joka nousi sarjaan viime kauden heikoimman joukkueen Vantaan TAFTin tilalle.


title: In Your Eyes (Innan kappale)

text: In Your Eyes on romanialaisartisti Innan kappale hänen kolmannelta, Party Never Ends-studioalbumilta. Kappaleella myös duetoi Yandel. Sen julkaisi Roton albumin seitsemäntenä singlenä 2. marraskuuta 2013. Kappaleelle on tehty myös musiikkivideo, joka julkaistiin videopalvelu YouTubessa 16. lokakuuta 2013. Kappale on päässyt listoille viidessä eri valtiossa.


title: In Your Eyes (Innan kappale)

text: Digitaalinen lataus


title: Retaliation

text: Retaliation on saksalainen death metal -yhtye, joka perustettiin vuonna 2006 Marktheidenfeldissä, Baijerissa.


title: Retaliation

text: Yhtyeen esikoisalbumi "Seven" julkaistiin elokuussa 2010.


title: Max Havelaar

text: Max Havelaar ("Max Havelaar, of de koffie-veilingen der Nederlandse Handel-Maatschappij") on alankomaalaisen siirtomaavirkamiehen Eduard Douwes Dekkerin eli nimimerkki Multatulin kirjoittama teos, joka ilmestyi 1860. Teos on omaelämäkerrallinen romaani, ja hän kirjoitti sen asuttuaan Indonesiassa 1838–1857 ja nähtyään siellä siirtomaaisäntien poropovarillisen elämäntavan ja siirtomaavallan häikäilemättömyyden. Se on paitsi aatteellisesti myös tyylillisesti tuore ja omaperäinen ja ennakoi siten 1880-lvulla alkanutta kirjallisuuden elpymistä.


title: Max Havelaar

text: Teos on ilmestynyt vuonna 1946 suomeksi samalla nimellä. Sen on suomentanut Helmi Krohn ja julkaissut Suomen Kirja.


title: Max Havelaar

text: Kirjasta on saanut nimensä Reilun kaupan tunnus.


title: Éva Besnyő

text: Éva Besnyő (29. huhtikuuta 1910 Budapest, Itävalta-Unkari – 12. joulukuuta 2003 Laren, Alankomaat) oli unkarilais-alankomaalainen valokuvaaja. Hän aloitti uransa varsinaisesti Berliinissä 1930-luvulla, mutta hän joutui muuttamaan kaupungista natsien valtaannousun takia. Besnyő oli poliittisesti aktiivinen, ja hän oli mukana muun muassa Berliinin olympialaisia vastustaneessa protestinäyttelyssä ja 1970-luvulla feministisessä Dolle Mina -järjestössä, jonka mielenosoituksia hän kuvasi.


title: Éva Besnyő

text: Éva Besnyő syntyi Budapestissa vuonna 1910. Hänen vanhempansa olivat Bernat ja Ilonka Besnyő. Éva sai liberaalin juutalaisen kasvatuksen, ja hänen isänsä olisi halunnut hänen jatkavan opiskeluja lukion jälkeen. Éva halusi kuitenkin valokuvaajaksi ja aloitti vuonna 1928 kaksivuotisen oppisopimuskoulutuksen valokuva-, mainos- ja arkkitehtuuritoimistossa. Hän muutti vuonna 1930 Berliiniin pakoon Miklós Horthyn hallintoa.


title: Éva Besnyő

text: Berliinissä Besnyő työskenteli hetken mainosvalokuvaaja René Ahrlén laboratoriossa, kunnes hän aloitti työskennellä uutisvalokuvaaja Peter Wellerille, jolle hän teki kuvareportaaseja jokapäiväisistä asioista. Reportaasit ilmestyivät Berliner Illustrirte Zeitungissa. Besnyő kierteli päivisin Berliinissä ja etsi kuvauskohteita. Hänen tunnetuin kuvansakin on Berliinin-kaudelta. Siinä on mustalaispoika, joka kantaa selloa selässään.


title: Éva Besnyő

text: Besnyő kuului myös yhteiskunnallisesti ja poliittisesti aktiivisten intellektuellien ja taiteijoiden ryhmään, jossa olivat mukana myös muun muassa György Kepes, Joris Ivens, László Moholy-Nagy, Otto Umbehr ja Robert Capa. Myöhemmin Besnyő on muistellut Berliinin-aikaa elämänsä merkittävimmäksi jaksoksi, jonka aikana hänen kuvaustyylinsä ja poliittinen kiinnostus kehittyivät.


title: Éva Besnyő

text: Besnyő perusti 1931 oman studionsa, mutta jo syksyllä 1932 hän päätti muuttaa Amsterdamiin kansallissosialistien uhan takia. Hän muutti sinne alankomaalaisen valokuvaaja John Fernhoutin kanssa, jonka kanssa hän eli vuoteen 1939. Besnyő onnistui saamaan jalansijan Alankomaissa taiteilija Charley Tooropin avustuksella. Hänen maineensa Alankomaissa muodostui käytännössä ”yhdessä yössä”, kun hän piti vuonna 1933 näyttelyn Van Lierin taidegalleriassa. Besnyőltä tilattiin muun muassa kuvareportaaseja, muotokuvia sekä taide- ja arkkitehtuurikuvia. Besnyő liittyi vuonna 1934 kulttuurioikeuksia puolustaneeseen taiteilijaryhmittymään, jonka mukana hän osallistui vuoden 1936 Berliinin olympialaisia vastustaneeseen protestinäyttelyyn. Lisäksi Besnyő järjesti Stedelijk-museossa Foto ’37 -nimisen näyttelyn, jonka tarkoituksena oli promota valokuvausta taidemuotona.


title: Éva Besnyő

text: Natsi-Saksan vallattua Alankomaat vuonna 1940 juutalaisten asema heikkeni jatkuvasti. Besnyőkin menetti mahdollisuutensa toimia toimittajana. Hän piiloutuikin kahdeksi vuodeksi vuonna 1942. Sodan jälkeen hän jatkoi työskentelmistä. Hän myös sai pian sodan jälkeen sekä pojan (s. 1945) että tyttären (s. 1948). Lasten isä oli graafinen suunnittelija Wim Brusse, josta Besnyő erosi 1968. Sodan jälkeen Besnyőn valokuvauksen tyyli suuntautui erityisesti humanismiin. Hän kuului vuosina 1970–1976 mukana Dolle Mina -nimiseen feministiseen järjestöön. Hän kuvasi tuona aikana järjestön suorittamia mielenosoituksia ja dokumentoi näin järjestön toimintaa.


title: Pesäpallon miesten Suomen Cup 1989

text: Pesäpallon Suomen Cup järjestettiin miehille toistaiseksi viimeisen kerran kesällä 1989. Kilpailun voitti Suomensarjassa pelannut Haapajärven Kiilat. Mestaruussarjalaisia kilpailu ei suuremmin kiinnostanut ja niinpä Cup lakkautettiin. Naiset jatkoivat cupin pelaamista vielä kesään 1992 saakka.


title: Pesäpallon miesten Suomen Cup 1989

text: Cup-mestarit 1989: Ilkka Autio, Rauno Flink, Kari Haapakoski, Juha Honkala, Vesa Jaakonaho, Kari Jyrkkä, Juha Kalajanniska, Vesa Laitila, Tauno Naukkarinen, Anssi Rajala ja Jari Saaranen.


title: Karl Ervast

text: Karl Ervast (30. marraskuuta 1839 Soini – 3. elokuuta 1902 Kalvola) oli suomalainen opettaja.


title: Karl Ervast

text: Ervastin vanhemmat olivat kappalainen Karl Fredrik Ervast ja Eufemia Mathilda Törnudd. Hän valmistui filosofian kandidaatiksi 1861, oli opettajana Vaasassa ja Kokkolassa ja tuli 1870 Oulun alkeisopiston uskonnon lehtoriksi. 1875 hän siirtyi Hämeenlinnan normaalilyseon uskonnon yliopettajaksi ja 1887 koulun mukana Helsinkiin. Ervast uudisti uskonnon oppimista ulkoluvusta ja dogmaattisten määritelmien opettelusta uskonnollisen vakaumuksen herättämiseen ja siveellisen tahdon kehittämiseen. Hänen vaikutuksensa oli huomattava, osin yliopettajan auktoriteetin takia. Ervast julkaisi joukon oppikirjoja ja uskonnollisia teoksia sekä "Suomalais-saksalaisen sanakirjan" (1886).


title: Karl Ervast

text: Ervastin ensimmäinen puoliso vuodesta 1872 oli Emelie Törnudd (k. 1873) ja toinen vuodesta 1874 Josephine Törnudd (k. 1926).


title: Rituale Satanum

text: Rituale Satanum on suomalaisen black metal -yhtyeen Behexenin esikoisalbumi. Se julkaistiin vuonna 2000 levymerkillä Sinister Figure Records.


title: Rituale Satanum

text: Albumin remasteroidun version julkaisi vuonna 2004 Dynamic Arts Records. Albumista julkaistiin kertaalleen vuonna 2013.


title: Rituale Satanum

text: Kaikki kappaleet sanoittanut Torog.


title: Terminal 2

text: Terminal 2 on Scandinavian Music Groupin 31. tammikuuta 2014 julkaistu, järjestyksessään seitsemäs, studioalbumi. Albumi julkaistiin CD:nä, digitaalisesti sekä vinyylinä. Albumi nousi Suomen virallisen listan sijalle 1.


title: Terminal 2

text: Kolmella edellisellä albumillaan folkahtavaa pop-rockia tehnyt yhtye vaihtoi albumilla tyyliään enemmän elektroniseen suuntaan. Aiemmissa sanoituksissaan laulaja–sanoittaja Terhi Kokkonen käytti paljon viittauksia luontoon ja eläimiin, kun puolestaan "Terminal 2" -albumilla teemoina ovat kaupunkielämä, laskuhumala, lopullisuus ja luopumislohtu.


title: Terminal 2

text: Albumi sai positiivisen vastaanoton kriitikoilta. Desibeli.netin Heikki Väliniemen mukaan albumi "sisältää riittävästi musiikillista vaihtelua kadottamatta hienoa tunnelmaansa". Helsingin Sanomien Oskari Onninen sanoi sen olevan yhtyeen paras albumi sitten vuonna 2007 julkaistun "Missä olet Laila?" -albumin. Soundin Pertti Ojala huomioi yhtyeen musiikin koneistumisen ja sähköistymisen, mutta hänen mukaansa huolella kirjoitetut sävellykset ja tekstit olivat yhä kappaleiden ytimenä. Rumban Anton Vanha-Majamaa yllättyi albumista positiivisesti ja kuvaili sitä kohtalokkaaksi.


title: Terminal 2

text: Kaikki kappaleet on sanoittanut Terhi Kokkonen ja säveltänyt Joel Melasniemi, paitsi kappaleen "Balladi 1" C-osan on säveltänyt Kyösti Salokorpi.


title: Terminal 2

text: Albumin ensimmäinen single, "Balladi 1" julkaistiin 14. kesäkuuta 2013. Kappale nousi yhdeksi viikoksi Latauslistalle, 28. sijalle (25/2013). Kappaleesta on julkaistu musiikkivideo, jonka on ohjannut, käsikirjoittanut, kuvannut ja leikannut Terhi Kokkonen ja Joel Melasniemi.


title: Terminal 2

text: Toinen single, "Ei paniikkia" julkaistiin 29. marraskuuta 2013. Melasniemen ja Kokkosen ohjaama musiikkivideo julkaistiin ennakkoon päivää ennen singlen virallista julkaisupäivää, 28. marraskuuta.


title: By the Blessing of Satan

text: By the Blessing of Satan on suomalaisen black metal -yhtyeen Behexenin toinen studioalbumi. Se julkaistiin vuonna 2004 levymerkillä Woodcut Records.


title: By the Blessing of Satan

text: Kaikki kappaleet sanoittanut Torog.


title: From the Devil’s Chalice

text: From the Devil's Chalice on suomalaisen black metal -yhtyeen Behexenin EP-levy. Se julkaistiin vuonna 2008 kolmen 7" vinyylin boksisettinä, johon sisältyi yhtyeen logotarra sekä kangasmerkki. Albumi julkaistiin myös CD-muodossa vuonna 2009.


title: From the Devil’s Chalice

text: CD 1


title: From the Devil’s Chalice

text: CD 2


title: From the Devil’s Chalice

text: CD 3


title: Pépinin testi

text: Pépinin testi on lukuteoriassa tulos, jolla voidaan tarkastaa, onko annettu Fermat'n luku alkuluku. Sen mukaan formula_1 on alkuluku jos ja vain jos formula_2.


title: Pépinin testi

text: Testi on saanut nimensä ranskalaisen matemaatikon Théophile Pépin mukaan.


title: Pépinin testi

text: Katso http://www.maths.usyd.edu.au/u/UG/IM/MATH2068/r/tut10advsols.pdf


title: Sergei Soin

text: Sergei Soin (s. 31. maaliskuuta 1982) on venäläinen jääkiekkoilija. Soin on hyökkääjä. Soin pelaa Moskovan Dynamon joukkueessa ja on pelannut Venäjän jääkiekkomaajoukkueessa. Soin valittiin Venäjän jääkiekkomaajoukkueseen myös Sotšin talvikisoihin.


title: Saki

text: Saki, oik. Hector Hugh Munro (1870 Akyab, Burma – 1916 Beaumont-Hamel, Ranska) oli skotlantilainen kirjailija. Hän kirjoitti salanimellä Saki novelleja ja pakinoita. Satiireissa hän pahoinpitelee erityisesti ilkeitä lapsia ja inhottavia tätejä.Postuumisti ilmestyneitä:


title: Gustaf Snellman (eversti)

text: Otto Gustaf "Gösta" Snellman (25. joulukuuta 1900 Pudasjärvi – 2. syyskuuta 1944) oli Suomen Puolustusvoimien eversti ja sodanaikainen jalkaväkirykmentin komentaja.


title: Gustaf Snellman (eversti)

text: Snellman osallistui vapaussotaan Vöyrin sotakoulun mukana ja kävi sittemmin Viipurin upseerikokelaskurssin 1918-1919, Kadettikoulun sekä Sotakorkeakoulun 1928-1930. Hän palveli Suomen Valkoisessa Kaartissa nuorempana upseerina 1919-1923, Sotaväen esikunnassa toimistoupseerina 1923-1925 ja Porin rykmentissä komppanianpäällikkönä 1925-1928. Myöhemmin hän toimi toimistoupseerina yleisesikunnassa ja puolustusministeriössä.